АҚШ вице-президентининг ўғли оғир хасталик туфайли оламдан ўтди\n28 ноябр 2020, Тошкент вақти: 10:57\nМаълумотларга кўра, Бо Байден 2016 йилда Делавэр штати губернаторлигига номзодини қўйишни режалаётган эди.\nАҚШ вице-президенти Жо Байден катта ўғли Бонинг мия саратонидан ўлгани эълон қилди. Бу борада тарқатилган Оқ Уй баёнотида “Байден хонадони таърифлаб бўлмайдиган даражада қайғуга чўмган”и таъкидланган.\nДелавэр штатининг собиқ бош прокурори, 46 ёшли Бо Байден май ойи бошида касалхонага ётқизилганди. Бош прокурор лавозимида саккиз йил ишлаган Бо сўнгги пайтларда Grant инвесторлик фирмасида ишлаётганди. Ироқ уруши фахрийси бўлган Бо Байден 2010 йилдан буён хасталикдан азият чекиб келгани айтилади.\nАҚШ президенти Барак Обама ўзи ва хотини Мишель номидан вице-президент Жо Байденга таъзия изҳор этди.\nБайден оиласи аввал ҳам катта фожиани бошдан кечирган. 1972 йили Жо Байден АҚШ Сенатига сайловда ғолиб чиққанидан кейин унинг хотини Нейлия ва уч фарзанди автоҳалокатга учраган. Ўшанда Жо Байденнинг хотини ва қизи ҳаётдан кўз юмган, ўғиллари Бо ва Хантер эса тан жароҳати олишганди.


Саудия Арабистонида бўлиб турган ишчи гуруҳимизнинг хабар беришича, зиёратчиларимиз белгиланган режа асосида тажрибали элликбошилар бошчилигида Мадинаи Мунавварадаги Уҳуд тоғи, Қубо масжиди ва бошқа мўътабар қадамжоларга зиёратлар уюштирмоқдалар. Ташриф давомида гуруҳ раҳбарлари томонидан мазкур жойлар тарихи, ислом оламида тутган ўрни ҳақида маърузалар қилинмоқда.\nҲозирда Мадинаи Мунаввара ва Маккаи Мукаррама шаҳарларида 2542 нафар зиёратчиларимиз ўз ибодатларини адо этмоқдалар. Уларга ўзбекистонлик 9 нафар шифокор, 5 нафар ишчи гуруҳи ва малакали имом-хатиблардан иборат гуруҳ раҳбарлари туну кун хизмат қилмоқдалар.\nБугунга келиб, 6220 та юртдошларимиз Умра зиёратига жўнаб кетган бўлса, шулардан 3673 нафари ўз ибодатларини мукаммал адо этиб Она Ватанимизга соғ-саломат қайтиб келдилар.\nМана шундай кўтаринки кайфиятда юртдошларимиз ўз ибодатларини давом эттираётган шу онларда Ҳукуматимиз томонидан яна бир янгиликка қўл урилди. Хабарингиз бор, жорий йил 14 ноябрдан бошлаб Тошкент-Жидда-Тошкент йўналиши бўйича Умра зиёратининг навбатдаги мавсуми учун ҳар куни биттадан авиақатнов йўлга қўйилган эди. “Ҳаж” ва “Умра” тадбирларини ташкил этиш ва ўтказиш масалалари бўйича Жамоатчилик кенгаши жорий йилнинг 10 декабрь санасидан ҳар куни 2 та авиақатнов йўлга қўйилганини маълум қилади. Бу дегани, бир кунда 500 га яқин юртдошларимиз муборак сафар сари йўл оладилар.\nБизнинг асосий мақсадимиз халқимизга холис хизмат қилиш ва уларни рози қилишдир.


Qalampir.uz - Лола Каримова отасининг хотирасига кўрсатилган ҳурмат учун миннатдорлик билдирди\n18:21, 02.02.2019 Жамият\nФорумлар мажмуасида эҳсон оши берилди. Унда давлат ва жамоат ташкилотлари вакиллари, нуронийлар, зиёлилар, ёшлар иштирок этди.\nЖорий йилнинг 30 январь куни Ўзбекистон Республикасининг Биринчи Президенти Ислом Каримов таваллудининг 81 йиллиги Ўзбекистонда ва хорижий мамлакатларда кенг нишонланди. Мазкур сана муносабати билан хотира тадбирлари бўлиб ўтди.\nЎзбекистон Республикаси Президенти Шавкат Мирзиёев 30 январь куни Тошкент шаҳридаги Ислом Каримов ҳайкали пойига гул қўйиб, унинг хотирасига ҳурмат бажо келтирди, сўнг Ислом Каримов туғилиб ўсган ҳамда мангу қўним топган Самарқанд заминига йўл олди.\nШавкат Мирзиёев Ислом Каримов дафн қилинган ёдгорлик мажмуасига ташриф буюриб, унинг хотирасига ҳурмат бажо келтирди. Қуръон тиловат қилинди.\nСамарқанд шаҳридаги Форумлар мажмуасида эҳсон оши берилди. Унда давлат ва жамоат ташкилотлари вакиллари, нуронийлар, зиёлилар, ёшлар иштирок этди.\nУмуман олганда Ислом Каримов таваллудининг 81 йиллигига бағишланган тадбирлар республика миқёсида юксак даражада ташкил этилди. Шу муносабат билан Ўзбекистон Республикасининг Биринчи Президенти Ислом Каримовнинг кенжа қизи, “Сен ёлғиз эмассан” хайрия жамғармаси ва Ислом Каримов номидаги Республика хайрия жамоат фонди васийлик кенгаши раиси Лола Каримова-Тилляева отасининг хотирасига кўрсатилган ҳурмат учун миннатдорлик билдирди.\n“Азизлар, раҳматли отамнинг таваллуд топган кунлари муносабати билан ёзган барча изгу ва самимий сўзларингиз учун сизга миннатдорлигимни изҳор этаман. Ўтганларнинг жойи жаннатда бўлсин”, деб ёзади Лола Каримова-Тилляева.\nЭслатиб ўтамиз, Ўзбекистон Республикасининг Биринчи Президенти, буюк давлат ва сиёсат арбоби Ислом Каримов 2016 йилнинг 2 сентябрь куни 78 ёшида оғир хасталик сабаб оламдан ўтган эди.\nЎзбекистон 2018 йилда бензин ишлаб чиқаришни кўпайтирди\n15:41, 17.10.2018 17 701\n16:51, 06.10.2018 26 071\n16:08, 04.10.2018 27 055\nГулнора Каримованинг қизи холаси билан қандай муносабатда?\n19:22, 03.10.2018 19 187\n13:42, 14.09.2018 25 781


Россия Украина президентини алиштирмоқчи, номзод ҳам топилган – Британия ТИВ - xabar.uz\nРоссия Украина президентини алиштирмоқчи, номзод ҳам...\n24.01.2022 12:57 0 2984\nБуюк Британия ташқи ишлар вазири Лиз Трасс.\nБуюк Британия Россияни Украинада олий ҳокимиятни алиштириш ва қўшни давлат тепасига кремлпараст сиёсатчиларни келтиришга уринишда айблади. Бу ҳақда қироллик ташқи ишлар вазири Лиз Трасснинг баёнотида сўз боради.\n«Бизда Украинага ҳужум қилиш ҳамда уни босиб олиш имкониятларини кўриб чиқаётган Россия ҳукумати Киевга россияпараст етакчини қўйишга уринаётганини тасдиқловчи маълумот мавжуд. Бу борада Украина парламентининг собиқ депутати Евгений Мураев асосий номзод сифатида кўрилмоқда», – дейилади баёнотда.\nБритания ТИВга кўра, Россия махсус хизмати украиналик кўплаб собиқ сиёсатчилар билан мулоқот олиб бормоқда. Улар сафида Украина бош вазири ўринбосари ва бош вазири Сергей Арбузов (2012-2014), президент Виктор Янукович маъмурияти раҳбари ва бош вазир ўринбосари Андрей Клюев (2010-2012), Украина бош вазири Николай Азаров (2010-2014) ҳамда Украина миллий хавфсизлик кенгаши раиси ўринбосари Владимир Сивкович (2010-2014) каби сиёсатчилар номи қайд этилган.\n«Россия тангликни бартараф этиши, агрессия ва дезинформация кампаниясини бас қилиши ва дипломатия йўриғига юриши керак. Буюк Британия аввал ҳам иттифоқчилар билан бирга баёнот берганидек, Россиянинг Украина ҳар қандай ҳамласи улкан стратегик хато бўлади ва бунинг учун катта товон тўлашга тўғри келади», – дейди инглиз ташқи сиёсат маҳкамаси раҳбари Лиз Трасс.\nРасмий Москва Британия ТИВнинг баёнотини дезинформация деб атаган ва қиролликни провокациядан тийилишга чақирган.\nХабарларга кўра, Россия Украина билан чегара ҳудудларда 100 минг аскарни сафарбар ҳолга келтирган. АҚШ, Буюк Британия ҳамда НАТО Кремль Украинага бостириб киришни режалаштирмоқда деб ҳисоблайди. Украина маъмурияти ҳам шундай фикрда.\nМосква эса ҳужум ҳақидаги баёнотларни рад этмоқда.\nАввал хабар берганимиздек, АҚШ президенти Жо Байден Украинага ҳужум Россия учун ҳалокатли оқибатларга олиб келишидан огоҳлантирган.\nРоссия Украинага босқин уюштиргудек бўлса, Қўшма Штатлар шахсан президент Владимир Путинга санкциялар жорий этмоқчи.\nРоссия Буюк Британия Украина\nБуюк Британияда бирданига олтита вазир истеъфо берди\nХориж 05/07, 17:45\nСи Цзинпин Путиннинг таклифини рад этгани айтилди\nХориж 05/07, 14:37\nПутин икки генералга Россия Қаҳрамони унвонини берди\nХориж 04/07, 15:13


Президентнинг бешта муҳим ташаббуси ижроси Элликқалъа туманида қандай амалда оширилмоқда? » Ўзбекистон ёшлар иттифоқи Элликқалъа туман Кенгаши расмий сайти\nЎзбекистон Республикаси Президенти Шавкат Мирзиёевнинг шу йилнинг 19 март куни Ёшларга эътиборни кучайтириш, ёш авлодни маданият, санъат, жисмоний тарбия ва спортга кенг жалб этиш, уларда ахборот технологияларидан тўғри фойдаланиш кўникмасини шакллантириш, ёшлар ўртасида китобхонликни тарғиб қилиш, хотин-қизлар бандлигини таъминлаш масалаларига бағишланган видеоселектор йиғилиши бўлиб ўтганди. Йиғилишда давлатимиз раҳбари ижтимоий, маънавий-маърифий соҳалардаги ишларни янги тизим асосида йўлга қўйиш бўйича 5 та муҳим ташаббусни илгари сурган эди. Шу кунларда мазкур ташаббус ижроси доирасида давра суҳбатлари, тадбирлар, спорт мусобақалари ўтказилмоқда.\nШунингдек, жорий йилнинг 17 август куни Ёшлар иттифоқи туман Кенгаши ташаббуси асосида туман ҳокимлиги, “Ёшлар - келажагимиз” жамғармаси туман филиали, туман “Ватанпарвар” ташкилоти, “Баркамол авлод” болалар мактаби, туман Маданият бўлими, 18-сонли Болалар мусиқа ва санъат мактаби, туман Халқ таълими бўлими, туман Жисмоний тарбия ва спорт бўлими ҳамда Болалар ва ўсмирлар спорт мактаби ҳамкорлигида Жалолиддин Мангуберди истирохат боғида Муҳтарам Президентимизнинг 5 та муҳим ташаббуси бўйича тадбирлар ўтказилди.\nТадбир иштирокчилари давлатимиз раҳбари томонидан ижтимоий, маънавий-маърифий соҳалардаги ишларни янги тизим асосида йўлга қўйиш бўйича билдирган 5 та муҳим ташаббуси ижросини амалда таъминлашга ҳаракат қилишди. Жумладан, қайсидир гуруҳ мусиқа, рассомлик ва адабиёт йўналишидаги билимларини намойиш қилган бўлса, бошқалар жисмонан чиниқиш мақсадида ташкил қилинган спорт мусобакаларида фаол иштирок килишди.\nТадбир давомида “Ёшлар келажагимиз” жамғармаси туман филиали томонидан имтиёзли кредит олиб ўзи тадбиркорлигини йўлга кўйган ёш тадбиркорлар ўзларининг кўргазмаси билан иштирок килишди. Тадбирларда фаол иштирок этган ўқувчиларга ҳомийларнинг совғалари топширилди.\nEllikqala.uz: хабар ва янгиликларни Telegram'да кузатиб боринг\nТил – маънавият хазинаси!\nЁш шоира Зухра Мақсадованинг”Ният” номли китоби тақдимоти!\nЭлликқалъалик ёшлар спорт соҳасида қандай ютуқларга эришмоқда?\n#YoshlarDay, #NavrUZ, #Ogoh каби хештеглар остида имтимоий акциялар ўтказилди.\n“Жаҳолатга қарши – маърифат” ғояси остида учрашувлар давом этмоқда!\n#YoshlarDay ва #Ogoh каби хештеглар остида ижтимоий акциялар ўтказилди.\n“Жаҳолатга қарши – маърифат” ғояси остида ўтказилган учрашув!\nЭлликқалъа туманида “Бирмиз. Қўлни қўлга берамиз!” шиори остида тарғибот тадбири ўтказилди.\n“Беш ташаббус – беш имконият” ёшлар фестивали доирасида “Гала-концерт” ўтказилди.


hidoyat.uz – “Мовароуннаҳр” нашриётининг сайти - ИЛМ МАСКАНЛАРИДА (2013-2-ж)\nИЛМ МАСКАНЛАРИДА (2013-2-ж)\nЯнвар ойининг 24-куни Тошкент Ислом университети магистратура бўлими ташаббуси билан “Ҳикмат дурдоналари” деб номланган қуръоншунослик мусобақаси ўтказилди. Унда университетнинг фаол талабаларидан тузилган гуруҳлар қатнашишди.\nТадбирда сўзга чиққан Ўзбекистон мусулмонлари идораси раиси ўринбосари Абдулазиз Мансур Қуръони каримнинг фазилатлари ҳақида гапирди ва бундай тадбирлар ўтказилиши талабаларнинг Қуръон илмини ўрганишида жуда аҳамиятли эканини таъкидлади.\n“Ибратли қиссалар”, “Муфассирлар ворисларимиз”, тезкор савол-жавоб ва мужаввидлик шартлари бўйича беллашув натижаларига кўра, “Бурҳон” гуруҳи биринчи, “Ҳилол” гуруҳи иккинчи ва “Ирфон” гуруҳи учинчи ўринни олди. Томошабинлар ўртасида ҳам Қуръон илмларига доир савол-жавоблар ўтказилди.\nШу йилнинг 2 феврал куни Тошкент Ислом университети Манбалар хазинаси бўлими ташаббуси билан «Асарлар ҳикмати” деб аталган тадбир ўтказилди. Унда бўлим мудири Бурҳониддин Аҳмедов ва бўлим ходимлари сўзга чиқиб, бўлимнинг фаолияти, у ерда сақланаётган қўлёзма, тошбосма ва янги нашр этилган китоблар ҳақида йиғилганларга маълумот беришди. Шунингдек, ноёб ва нодир китоблар тақдимоти ҳам бўлиб ўтди. Тадбир сўнгида талабаларга билимларини синаб кўриш учун турли қизиқарли саволлар берилди, ғолибларга совғалар улашилди.\nШу йил 6 феврал куни Тошкент Ислом институтида “Суюкли Пайғамбаримиз” мавзуида курслараро сийрат мусобақаси бўлиб ўтди. Тадбирда диний идора раиси ўринбосари Абдулазиз Мансуров, мутасадди раҳбарлар ва устоз-мураббийлар иштирок этишди. Беш шартдан иборат бўлган мусобақа натижаларига кўра, 1-, 2-курс иштирокчилари биринчи, 3-курс иштирокчилари иккинчи, 4-курс иштирокчилари учинчи ўринга лойиқ топилди.\n15 феврал куни институтда шоирнинг “Бобурнома” асарининг ўзбек адабиётида тутган ўрни” мавзуида илмий суҳбат ўтказилди. Унда Алишер Навоий номидаги Давлат Адабиёт музейи етакчи илмий ходими, филология фанлари доктори, профессор Нажмиддин Низомиддинов иштирок этди.\nПрофессор Нажмиддин Низомиддинов “Бобурнома” асарининг илмий аҳамияти, бобурийлар салтанатининг жаҳон маданиятига қўшган ҳиссаси ҳақида гапирди. Тадбир давомида профессорнинг “Буюк Бобурийлар тарихи (XVI–XIX аср)” номли монографияси тақдимоти ҳам бўлиб ўтди. Шунингдек, янги чоп этилган “Бобурий подшоҳ Аврангзеб. Маъосири Оламгирий” (Оламгирнинг хайрли ишлари) номли китоб ҳам иштирокчиларга таништирилди.\n792 марта ўқилган.


International Champions Cup. "Манчестер Юнайтед" - "Манчестер Сити" 2:0 (видео)\n21 июль, 2017, 09:42\nБундан бир неча дақиқалар аввал АҚШнинг Хьюстон шаҳридаги "Энержи Стэдиум"да International Champions Cup тижорий турниридан ўрин олган "Манчестер Юнайтед" ҳамда "Манчестер Сити" клублари ўртасидаги баҳс ўз якунига етди.\nҚизиқарли кечган учрашувда Жозе Моуриньо шогирдларининг қўли баланд келди. Даслтаб Ромелу Лукаку 37- дақиқада ҳисобни очган бўлса, орадан икки дақиқа ўтиб Маркус Рэшфорд ҳисобни 2:0га етказди. Ушбу ҳисоб ўйин якунига қадар ўзгармай қолди.\nҚуйида ушбу баҳсда киритилган барча голларни томоша қилишингиз мумкин:


Диққат, “Зиё” медиа марказидан хушхабар! Имом Бухорий ҳадислари ўргатилади.\nМамлакатимиз Президенти Ш.Мирзиёев ўзларининг кўплаб маъруза ва чиқишларида буюк аждодларимиз, бутун ислом оламида ҳурмат-ла эътироф этиладиган Имом Бухорий, Имом Термизийдек улуғ зотларнинг асарларини ўрганиш, улардаги ўлмас ғоялардан халқимизни, ёшларимизни кенг ва чуқурроқ хабардор этиш борасида қатор кўрсатмалар бериб келмоқдалар.\nЗеро, бу зотларнинг асарлари, энг саҳиҳ ҳадис тўпламлари бутун мусулмон уммати томонидан Қуръони каримдан кейинги энг мўътабар манба деб тан олинган бўлиб, мана, неча асрлардан буён барчани имон ва маърифатга чорлаб келмоқда. “Зиё” медиа марказининг ижодий жамоаси мана шуларни инобатга олган ҳолда, халқимизни бу буюк шахсларнинг асарларидаги ҳадислар билан чуқур таништириб бориш мақсадида янги лойиҳани бошлаш арафасида турибди. “Имом Бухорий сабоқлари” деб номланган мазкур дастурда ҳадис илмининг султони Имом Бухорий бобомизнинг “Ал-адаб ал-муфрад” яъни “Одоблар хазинаси” номли асарларидаги ҳадислар шарҳи билан юртимизнинг таниқли уламолари, муҳаддис олимлар яқиндан таништириб ўтадилар. Ҳар бир кўрсатувда асардаги 1 та янги ҳадис ўрганилиб, ҳадиснинг умумий мазмуни, ундан олинадиган фойдалар содда ва равон тилда баён этилади. Шу билан бирга, талабаларнинг мавзу юзасидан фикрлари, ҳадисдан олган ибратлари тақдим этилади. Шу ўринда таъкидлаш керакки, кўрсатувнинг биринчи сабоғи “Ота-онага яхшилик қилиш” мавзусидаги ҳадиси шарифга бағишланган.\nКўрсатув “Ўзбекистон” телеканали орқали ҳафтанинг ҳар душанба куни кечки дастурларда эфирга узатилади. Азалдан илм ва маърифатга ошно бўлган халқимизни ушбу дастуримизни кузатиб боришга чорлаб қоламиз ҳамда унинг ҳар бир юртдошимизга манзур бўлишига умид қиламиз.


Урал авиакомпаниясининг тожикистонлик йўловчилари сотиб олинган чипталари билан бортга кира олмадилар (видео)\nУрал авиакомпаниясининг бир гуруҳ самолёт йўловчилари ушбу авиакомпаниядан Россияга парвоз қилиш учун чипталарни сотиб олганликларидан шикоят қилдилар. Йўловчиларнинг сўзларига кўра, уларнинг ўрнига бутунлай бошқа одамлар учиб кетишган.\nДушанбедаги Урал авиакомпаниясининг «Озоди» радиосига айтишича, улар ўз мижозларининг муаммоларидан хабардор ва Россияга парвозларини имкон қадар тезроқ ташкил этишга интилмоқда. Шу билан бирга, компания вакиллари бу муаммо юзага келиши мумкинлиги ҳақида изоҳ беришмади.\nДушанбе шаҳрида яшовчи Парвиз Мирзоев 1 майдан 2 майга ўтар кечаси Урал халқаро авиакомпаниясининг Россияга парвозини амалга ошириш учун Душанбе халқаро аэропортига жўнаб кетди. Аммо барча ўриндиқлар эгаллаб олингани сабабли унга парвозга рухсат берилмади.\n«Улар бизга салон аллақачон тўлиб-тошганлигини, барча ўриндиқлар эгаллаганлигини айтишди. Аммо қандай қилиб бизда чипталар бор ва ушбу чипталарга мувофиқ биз ушбу рейсга учишимиз керак», — деди Парвиз.\nСуҳбатдошимиз, у сингари, қўлларида авиачипта бўлган яна 19 киши ўша куни Урал ҳаво йўллари орқали Россияга уча олмаганлигини қўшимча қилди.\n3 май куни “Уралские” авиакомпанияси идораси эшиклари олдида кўплаб меҳмонлар бўлган. Уларнинг аксарияти авиакомпания ваколатхонаси раҳбариятининг ўзларини қизиқтирган саволларига жавоб беришлари учун келганлар.\nПассажиры не попали на борт самолета по купленным билетам\nЎзининг исмини ошкор қилмаслик шарти билан Урал авиакомпанияси вакилларидан бири Озоди радиосига айтишича, тингловчиларга бу ерда, офисда кутмаслик кераклиги тушунтирилган, чунки уларни Россияга жўнатиш масаласи яқин кунларда ҳал қилинади. Суҳбатдошимиз битта чиптани бир нечта йўловчига сотиш имкониятини рад этди, бироқ қўлларида чипталари бўлган бир гуруҳ йўловчиларнинг жўнаб кетмаслик сабаблари тўғрисида изоҳ беришдан бош тортди.\nУрал ҳаво йўллари Россиянинг учта бошқа авиакомпаниялари — UTair, Сибир ва Шимолий Шамол билан биргаликда Душанбе ва Москва ўртасида чартер рейсларини амалга оширмоқда. Илгари фуқаролар сотувга чиқарилган чипталарнинг етишмаслигидан ташвиш билдиришган бўлса, энди улар битта ўринга бир нечта чипталар сотилишидан шикоят қилмоқдалар.\nЎтган ҳафта Тожикистон фуқаро авиацияси агентлиги авиачипталар бозоридаги вазият ва тожикистонлик фуқароларнинг Россияга саёҳат қилиш шартлари аввалги кунларга нисбатан «яхшиланганини» таъкидлади.\nРоссияга мунтазам парвоз учун чиптанинг расмий нархи 4000 сомонийдан сал кўпроқ, чартер рейслар учун эса 8500 сомонийдан ошмайди. Мунтазам рейслар УТаир ва Сомон Air томонидан амалга оширилади.\n3 май куни «Озоди» радиоси журналистлари бир нечта авиакассаларга ташриф буюришди ва барча авиачипталар 8,5 минг сомонийдан ошиқ нархда таклиф қилинди.\nРоссия — тожикистонлик меҳнат муҳожирлари учун асосий манзил. Ҳар йили Тожикистоннинг 1 миллионгача фуқароси Россия Федерациясига ишлаш учун кетади. 2020 йилда Россиядаги тожикистонлик меҳнат муҳожирлари сони, расмий маълумотларга кўра, кескин камайди — муҳожирларнинг қарийб 80 фоизи коронавирус пандемияси билан боғлиқ чегаралар ёпилиши сабабли ушбу мамлакатга кета олмади.


U-19 аёллар ўртасидаги Осиё чемпионати: Таиланд – Ўзбекистон учрашуви превьюси\n21.10.2017 11:00 | Терма жамоалар\nБугун, 21 октябрь куни Ўзбекистон U-19 аёллар терма жамоаси Осиё чемпионати “А” гуруҳи 3-турида Таиландга қарши майдонга тушади.\nҲар икки жамоа гуруҳ босқичининг дастлабки икки ўйинида мағлубиятга учраган ҳолда плей-офф йўлланмасини қўлга киритиш имкониятини йўқотди. Ўзбекистон термаси дастлаб Хитойга (0:2), кейин эса КХДРга (0:2) мағлуб бўлди. Таиланд эса мос равишда КХДР (0:9) ва Хитойга (0:2) ютқазди.\nБугунги беллашув ҳар икки терма жамоа учун ҳеч қандай аҳамият касб этмаса-да, ҳеч бўлмаганда турнирни очко билан якунлаш имкониятини беради.\n“Таиландга қарши ҳужумкор ўйин намойиш қиламиз. Дастлабки икки ўйинда рақибдан келиб чиқиб бор эътиборни ҳужумга қаратишдан чўчиган эдик, аммо бугун ғалаба қозониш учун ҳужум қиламиз”, – деди Баҳром Норсафаров бўлажак ўйин олдидан.\nЎзбекистон ва Таиланд U-19 терма жамоалари бугунги тўқнашувга қадар икки бор ўзаро баҳс олиб борган. Ҳар иккисида ҳам таиландлик қизларнинг қўли баланд келган эди. Баҳром Норсафаров шогирдлари ўзаро қарама-қаршиликдаги ҳисобни қисқартириш имкониятига эга.\nЎзбекистон ва Таиланд ўйини билан бир вақтда гуруҳ етакчилари КХДР ва Хитой ўзаро куч синашади. Ҳар икки ўйин Тошкент вақти билан 12:00 да бошланади.\n12:00 Таиланд – Ўзбекистон\n12:00 Хитой – КХДР\nU-19 аёллар ўртасидаги Осиё чемпионати "А" гуруҳи 2-туридан кейин турнир жадвали қуйидаги кўринишни олган.\nТаиланд – Ўзбекистон учрашувини қуйидаги ҳавола орқали онлайн томоша қилиш мумкин.


Нурали Қобул: Суиқасддан сўнгги сукут ёхуд Чингизхондан Черчиллгача - цена и характеристики, купить в Ташкенте (Артикул: 1UG2322) - Tovar.uz\nНурали Қобул: Суиқасддан сўнгги сукут ёхуд Чингизхондан Черчиллгача\nНурали Қобул: Суиқасддан сўнгги сукут ёхуд Чингизхондан Черчиллгача в Ташкенте\nАртикул: 1UG2322 В наличии\nПодробное описание: Нурали Қобул: Суиқасддан сўнгги сукут ёхуд Чингизхондан Черчиллгача\nНобель мукофоти лауреати Габриэль Гарсиа Маркеснинг “Ошкора қотиллик қиссаси“ асарида Сантьяго Насарнинг ўлдирилишини барча билади. Бироқ ҳамма гунг, кўр-у кардек лом-лим демай сукут сақлайди. Бу сукут суиқасдидир.\nЭнг даҳшатлиси, у ўлдирилгандан сўнг ҳам одамлар қотилнинг кимлигини билсалар-да яна сукут сақлайдилар. Бу суиқасддан сўнгги сукутдир. Биз бир-биримизнинг қисмат-у қадаримизга лоқайд қарар эканмиз, бу каби суиқасдлар давом этаверади.\nАвтор Нурали Қобул\nМодель: Суиқасддан сўнгги сукут ёхуд Чингизхондан Черчиллгача


Трампнинг куёви йиллаб даромад солиғини тўламагани аниқланди - Zamin.uz\n17:14 / 14.10.2018\nНашрда таъкидланишича, Кушнер ва унинг оиласи фирмаси - кўчмас мулк савдоси билан шуғулланувчи Kushner Companies'га тегишли молиявий ҳужжатлар ўрганилган. Мазкур ҳисобот 2009 йилдан 2016 йилгача бўлган даврни ўз ичига олган. Унга кўра, гўёки Кушнер федерал даромад солиғини тўламай келган, ҳолбуки унинг оиласи компанияси кўчмас мулк харидига миллиардлаб долларлар сарфлаган, унинг шахсий бойлиги эса сўнгги ўн йилликда беш бараварга (324 миллион долларга) ошган.\nГазета версиясига кўра, бунга Kushner Companies қўллаган усул сабаб бўлган, яъни компанияда гўёки камомад қайд этилаётгандек ҳисобот топширилган. "Бироқ камомад фақат қоғозда бўлган, Кушнер ва унинг компанияси эса ҳеч қандай пул йўқотмаган", - дейилади нашрда. Бу анча кенг тарқалган усул ҳисобланади ва ҳужжатларда Кушнер ва унинг компанияси қонун бузганлигига ҳеч қандай ишора йўқ.\nМақолада шунингдек Кушнернинг вакили изоҳи ҳам келтирилган, унга кўра, барча солиқларни компания мижози тўлаган. “Замин” янгиликларини “Twitter”да кузатиб боринг\nТрампнинг кўчмас мулк савдосидан олган даромади эълон қилинди\n12-01-2019, 21:53, Дунё\nТрампни «қора оққуш» деб аташди\n23-10-2018, 10:35, Дунё\n3-03-2018, 15:45, Дунё\nИванка Трамп ва Жаред Кушнер: Муҳаббатми ёки ...?\n4-01-2018, 22:50, Дунё\n30-05-2017, 00:05, Дунё


Шу боисдан оила, маҳалла ва таълим муассасаси ўртасидаги ҳамкорликни кучайтириш чора-тадбирлари ишлаб чиқилиб, амалиётга татбиқ қилинмоқда.\nАйни чоғда ушбу ҳамкорлик самарадорлигини оширишга қаратилган услубий асосларни яратиш, ота-оналарнинг фарзанд тарбиясидаги ролини кучайтириш, уларнинг ёшларни тарбиялаш бўйича ҳуқуқий, маънавий-ахлоқий ва физиологик билимларини янада бойитишга кўмаклашиш йўналишида ҳам кенг кўламли ишлар бажарилаяпти. Бу борада, шубҳасиз, фуқароларнинг ўзини ўзи бошқариш органлари қошида ташкил этилган “Ота-оналар университети” ҳам муҳим ўрин тутади.\n“Маҳалла” хайрия жамоат фонди республика бошқаруви маълумотига кўра, ушбу жамоатчилик тузилмалари томонидан биргина жорий йилнинг 9 ойи давомида ота-оналар ҳуқуқий билимларини ошириш бўйича 26 мингга яқин, маънавий-ахлоқий билимларини мустаҳкамлашга қаратилган 31 мингдан ортиқ, физиологик билимларини бойитиш юзасидан эса 21 мингдан зиёд тадбирлар ўтказилган. Жумладан, бугунги кунда “Ота-оналар университети”да оила ҳуқуқи, маънавияти ва иқтисодиёти, тиббий-биологик асослари, маънавий-ахлоқий тарбия, ушбу масканда соғлом турмуш тарзи каби йўналишларда машғулотлар олиб борилмоқда. Шу билан бирга, фуқаролар йиғинларидаги жамоатчилик комиссиялари, умумтаълим мактаблари, касб-ҳунар коллежлари, академик лицейлар билан ҳамкорликда қиз болаларни тарбиялаш, уларнинг замонавий билим ҳамда касб-ҳунарларни эгаллашига ёрдамлашиш, эрта никоҳлар ва оилавий низоларнинг олдини олиш, тўй ҳамда бошқа маросимларни ихчам ва тартибли ўтказишга йўналтирилган “Кенгашли тўй тарқамас”, “Келин ва қайнона муносабати”, “Мен бахтли она бўламан”, “Она бўлишга тайёрмисиз?”, “Оила ва никоҳ — муқаддас”, “Оилавий қадриятлар”, “Оилада келиннинг роли”, “Сиз оила бўсағасида”, “Оила ва саломатлик” каби мавзуларда тарғибот тадбирлари ўтказиб келинаётир.\nБухоро туманидаги “Дўстлик” маҳалла фуқаролар йиғини ҳудудида 200 га яқин ёш оила истиқомат қилади. Уларнинг аксарияти маҳалла ҳузурида жамоатчилик асосида ташкил этилган “Ота-оналар университети”нинг фаол тингловчиларидир.\n— Университет машғулотларига маҳалламизда истиқомат қилаётган ҳуқуқшунос, тиббиёт ходими, психолог, педагог ҳамда катта ҳаётий тажрибага эга зиёлиларни, шунингдек, ҳудуддаги ташкилотларнинг малакали ходимларини жалб этмоқдамиз, — дейди ушбу жамоатчилик тузилмаси раҳбари Самия Жўраева. — Тадбирларда ота-оналарнинг дунёқараши, ҳуқуқий ва физиологик билимларини оширишга эътибор қаратаяпмиз. Бу оилаларда соғлом муҳитни, ўқувчи-ёшлар давоматини ҳамда бандлигини таъминлашда, уларни спорт машғулотлари ва тўгаракларга йўналтиришда муҳим аҳамият касб этмоқда.\n— Маҳалламиз қошидаги “Ота-оналар университети”да обрў-эътиборга эга 9 киши фаолият юритаяпти, — дейди Нукус шаҳридаги “Шоирлар овули” маҳалла фуқаролар йиғини раиси Муратбек Тажимуратов. — Ушбу тузилма томонидан ота-оналарни бола тарбияси ҳақидаги билимлардан воқиф қилиш, уларнинг ёш авлод тарбиясига оид ҳуқуқий, маънавий-ахлоқий, физиологик билимларини оширишга кўмаклашиш, оилаларда соғлом турмуш тарзини қарор топтиришга қаратилган кенг кўламли ишлар олиб борилмоқда. Машғулотларда маҳаллада истиқомат қилаётган ёш келин-куёвлар, оила қуриш бўсағасида турган ўсмирлар, фарзанд тарбиясида, оилани бошқаришда муайян маслаҳатга муҳтож бўлган фуқаролар иштирок этаётир. Тадбирлар доирасида оиланинг ҳуқуқий, маънавий, иқтисодий, ахлоқий, тиббий-биологик асослари ва ушбу масканда соғлом турмуш тарзини қарор топтиришга йўналтирилган машғулотлар ташкил қилинаётгани улар учун манфаатли бўлмоқда.\n— “Ота-оналар университети”нинг бир нечта машғулотларида иштирок этдим, — дейди Нукус юридик коллежи ўқувчиси Рамуза Палванова. — Айниқса, тўй ҳамда бошқа маросимларни ихчам, миллий урф-одат ва анъаналарга мос ҳолда ўтказиш, оила маънавияти билан боғлиқ аждодларимиз ўгитларининг мазмун-моҳиятига бағишланган тадбирлар менда катта таассурот қолдирди. Уларда сўзга чиққан маҳалладошларимнинг ёшлар тарбиясига оид ҳаётий мисоллари, жўяли фикрларидан тегишли хулосалар олдим.\nШўрчи туманидаги “Ёш ғайрат” маҳалла фуқаролар йиғинида салкам 3500 нафар аҳоли истиқомат қилади. Яқинда бу ерда намунавий лойиҳалар асосида 45 та уй-жой қурилиб, ҳудуд кўркига кўрк қўшилди. Янги массивда аҳоли учун барча шарт-шароит муҳайё қилинган.\nБундай ғамхўрликка жавобан маҳалла аъзолари ўзларини ҳар жабҳада намоён этмоқда. Фуқаролар йиғинида кейинги йилларда кичик бизнес ҳамда оилавий тадбиркорлик ривожланиб бораётгани эътиборлидир. Маҳалла фаоллари аҳолига томорқадан самарали фойдаланиш ва кам таъминланган оилаларга ҳовлисида қорамол ҳамда парранда боқиши учун шарт-шароит яратиб беришга кўмаклашмоқда.\n— Бундай ютуқ ва натижаларда фаолларимиз, жумладан, “Ота-оналар университети” аъзоларининг салмоқли ҳиссаси бор, — дейди мазкур маҳалла фуқаролар йиғини раиси Ўрол Шерхонов. — Катта ҳаётий тажрибага эга, эл орасида обрў-эътибор қозонган 11 кишилик жамоа аъзолари ҳудудимиздаги ота-оналарга фарзанд тарбиясига доир билимларини юксалтиришга ёрдамлашиб келаяпти. Ана шу фидойи инсонлар саъй-ҳаракати билан оилавий ажрашиш ҳамда низоли ҳолатларнинг олди олинмоқда. Шуларга мос равишда жорий йилнинг ўтган даврида ҳудудимизда ёшлар ўртасида ҳуқуқбузарлик ҳамда жиноятчилик ҳолатлари умуман қайд этилмади.\n— Маҳалламизда “Ота-оналар университети” фаолияти самарали йўлга қўйилган, — дейди Самарқанд шаҳридаги “Ўзбекистон” маҳалла фуқаролар йиғинининг диний маърифат ва маънавий-ахлоқий тарбия масалалари бўйича маслаҳатчиси Кимё Абдурашидова. — Ҳудудимизда 630 та оила бўлиб, ота-оналарнинг ҳуқуқий ҳамда маънавий-ахлоқий билимларини ошириш бўйича муҳим режалар ишлаб чиқилган. “Ота-оналар университети” ўтказаётган йиғилишларда фарзанд тарбияси, оилани бошқариш ва унинг бюджетини шакллантириш, шунингдек, болани тўғри овқатлантириш каби масалалар муҳокама қилинаяпти. Ушбу машғулотларда ички ишлар, халқ таълими, тиббиёт муассасалари ходимлари, олий ўқув юртлари ўқитувчилари қатнашаётгани айни муддао бўлаётир. Масалан, шифокор Г. Элтазарованинг “Соғлом оила қандай шаклланади?” мавзуидаги чиқишидан кўпчилик аёллар ўзлари учун зарур тиббий билимларни олди.\nПойтахтимиздаги “Қушбеги” маҳалла фуқаролар йиғини фаолиятини самарали ташкил этишда ҳам “Ота-оналар университети”нинг аҳамияти катта. Унинг таркибига ибратли оилалар вакиллари, тажрибали муаллимлар, ижодкор ҳамда олимлар киритилган. Улар томонидан фарзанд тарбиясига оид масалаларда ота-оналарнинг малакасини оширишга қаратилган машғулотлар олиб борилмоқда.\n— Мазкур тузилма аъзолари томонидан жорий йилнинг ўтган даврида кўплаб машғулотлар ўтказилди, — дейди ушбу фуқаролар йиғинининг диний маърифат ва маънавий-ахлоқий тарбия масалалари бўйича маслаҳатчиси Доно Қорабоева. — Тадбирларга ижодкорлар, шифокорлар, ўқитувчилар жалб этилди. Натижа шунга яраша бўлаяпти, фуқароларнинг ҳуқуқий, физиологик ҳамда маънавий-ахлоқий билимлари бойиб, уларнинг оилага нисбатан масъулияти янада юксалмоқда.\nМухтасар айтганда, бугунги кунда маҳаллалар, улар ҳузуридаги турли жамоатчилик тузилмалари, хусусан, “Ота-оналар университети” оилаларни ҳар томонлама мустаҳкамлаш, ота-оналарнинг фарзанд тарбияси билан боғлиқ билимларини бойитишга кўмаклашишда, маҳаллалар ва оилаларда соғлом турмуш тарзини қарор топтиришда фаол қатнашмоқда.\nМазкур рукндаги бошқа мақолалар: « Ёшлар учун «Камолот» уйлари\tЭнг намунали маданият ва истироҳат боғлари »


Паррандачилик маҳсулотларига йил сайин аҳолининг талаби ошиб бормоқда. Аслида ҳам бу йўналиш ҳам тухум ҳам гўшт етказиб бериши билан аҳамиятлидир.\nХўш, бу соҳани янада ривожлантириш учун нима қилмоқ керак? Бунинг учун тутзорлардан самарали фойдаланишни ният қилган “Ўзбекипаксаноат” уюшмаси янги лойиҳани амалиётга жорий этмоқда. Мақсадни тўлиқ амалга ошириш учун эса Ўзбекистоннинг Австриядаги элчихонаси билан ҳамкорликда Ўзбек-Венгр бизнес форуми ташкил этди.\nБу эса ипакчилик билан бир вақтда тутзорларда паррандачиликни ривожлантириш, парранда маҳсулотлари ишлаб чиқаришни кенгайтириш ва экспортини таъминлашга хизмат қилади.\nҚайд этиш жоизки, бугунги кунда уюшма тизимида 43 минг гектардан кўпроқ тут плантациялари мавжуд ва яна 6 минг 400 гектарда янгилари барпо этилмоқда. Бу эса тутзорлар орасида паррандачиликни ривожлантириш ва улар учун озуқа етиштириш имконини беради. Шу боис паррандачилик йўналишидаги корхоналар билан ҳамкорликни ривожлантиришга эътибор қаратилмоқда. Келгусида тутзорлар орасида қуёнчилик, асаларичилик ва қўйчиликни ривожлантириш ҳам мўлжалланмоқда.\n- Биз Ўзбекистон билан доимий ҳамкорлик қилишга тайёрмиз,-дейди Венгрия элчисининг иқтисодий масалалар бўйича маслаҳатчиси Янош Ваник. –Бугунги кунда аҳолининг парранда маҳсулотларига бўлган талаби йил сайин ошиб бормоқда. Бу эса жўжаларни хавфсиз озиқ-овқат билан парваришлаш ва сифатли гўшт маҳсулоти етказиб беришни талаб этади. Бизнинг мамлакатимизда парранда учун сифатли озуқа ва қўшимчалар ишлаб чиқарувчи корхоналар жуда кўп.\nФорум доирасида Венгриянинг паррандачилик йўналишдаги йирик компаниялари -«Babolna Tetra», «MasterGood» ва «Agro Feed» маҳсулотлари тақдимотини ўтказди.


Виждон - ҳакам. Виждон - одамни иймонсизлик жарига қулашдан асраб қолувчи посбон. Виждонига тескари юрмайдиган одам ҳаётида ўз олдига қўйган вазифаларга тўла эриша олади. Одамлар тилла-ю жавоҳир безакларга ихлос қўядилар, ҳолбуки, энг бебаҳо зийнат - соф виждондир. Виждоннинг улуғ ва ажиб бир қудрати бор: у аввало, гуноҳсиз одамни ҳар қандай қўрқувдан фориғ этади. Гуноҳкорни эса тасаввуридаги ўзи лойиқ бўлган жазо олдида талвасага солиб туради. Ҳалол одамдан виждони буюрганича иш тутишни талаб қилиш ортиқча. Виждонига хилоф иш тутишни талаб қилиш эса уни ҳақоратлаш демак. Дониш аҳли дейдики: “Қанча-қанча ғам-аламларим бўла туриб, шундан мен тенгсиз бир таскин топаманки, ҳеч қандай душманим ҳам виждонимни тортиб олишга қодир эмас. Мен эсам ҳеч қачон виждонимга рахна солувчи ўз душманимга айланмайман”.\nАгар барча яхши фазилатларни бир фозил мамлакатга қиёс этсак, виждон бу мамлакатнинг подшоси, инсоф ва адолат унинг “ўнг қўл” ва “чап қўл” вазиридир. Виждонли одам барча фазилатларни ўзида жамлаган бўлади. У ҳеч қачон бировга зулм қилмайди ёки ҳақиқатдан юз ўгирмайди. Киши бировнинг қайғусидан шодландими, билингки, у виждон эгаси эмас.\nМазкур китобда ёзувчи Тоҳир Малик одамийлик мулки ахлоқ-одобга доир суҳбатларини сиз - азиз умидимиз юлдузлари билан давом эттиради. Адиб бу суҳбатга ота-оналар, мактаб, лицей, коллеж устозларини ҳам таклиф этади. Ардоқли ота ва оналар, қадрли устозлар бу китобни ҳам суюкли фарзандлари ва шогирдлари билан бирга мутолаа қилсалар, фикрлашсалар нур аланнурдир.\nНоми: «Виждон уйғонур»\nБичими: 84х108 1/32\nКўрилган сони: 10422\nТоҳир Малик, умид юлдузлари, виждон\n«Нафс кишанлари» Бу китобга жамланган фалсафий фикрларнинг айримлари билан азиз мухлисларимиз аввалроқ нашр этилган “Меҳмон туйғулар”, “Ий-монлашиш ..\n«Жума ҳақидаги оят ва ҳадислар» Жума куни мусулмонлар учун байрамдир. Бу фазилатли кунни Аллоҳ таоло мусулмонларга насиб айлади. Парвардигор ҳ..\n«Жудолик диёри» учинчи китоб\n«Жудолик диёри» учинчи китоб «Жудолик диёри» асарида ўтган аср ўрталарида халқимиз бошига тушган оғир жудоликлар, синовлар, ўзбек халқининг буюк бард..


Эркинжон Турдимов: «Самарқанд миллионлик шаҳар бўлади» - Zamin.uz\nЭркинжон Турдимов: «Самарқанд миллионлик шаҳар бўлади»\nСамарқанд шаҳридаги Ёшлар марказида «Хоким, вазир ва ёшлар учрашуви» бўлиб ўтди. Учрашувда вилоят ҳокими Эркинжон Турдимов узоғи билан йил охирига қадар, балки ундан олдинроқ Самарқанд аҳолиси бир миллиондан ортиқ шаҳарга айланишини маълум қилди.\n«Аслида ҳозирнинг ўзида Самарқандд 1 миллион аҳоли яшайди. Шаҳарга яқин жойлашган бир неча туманлар қўшилиб кетган. Биз Самарқандни бир миллионли шаҳар қилиб, унинг таркибида бешта туман қилмоқчимиз.\nАҳоли сони бир миллион бўлганидан сўнг, дунёда бундай шаҳарларнинг ўз статуси бор. Ҳар қандай бизнесмен бирор ҳудудга сармоя киритишдан олдин, аҳолиси сони қанча деб қизиқади. Шунга қараб меҳнат ресурслари, талабга баҳо берилади.\nШу ўринда Эркинжон Турдимов Қозоғистонни мисол қилиб келтирди. Ўзбекистондан аҳолиси икки барвар кам бўлса-да, 3та миллионли шаҳри бор – Олма-Ота, Астана ва Чимкент. Бизда эса битта – Тошкент», — қайд этган ҳоким. “Замин” янгиликларини “Facebook”да кузатиб боринг\n11-07-2020, 07:27, Жамият\n11-01-2019, 20:55, Жамият\nЯнгиликлар » Жамият » Эркинжон Турдимов: «Самарқанд миллионлик шаҳар бўлади»


Ўзбекистон Республикаси Вазирлар Маҳкамасининг 02.07.2004 й. 308-сон "Ўзбекистон адабиёти ва санъати" газетасини қўллаб-қувватлаш тўғрисида"ги Қарори | Ахборот агентликлари. Алоҳида нашрлар | Оммавий ахборот воситалари | Ахборот. Ахборотлаштириш. Алоқа | ЎзР КонунчилигиМаълумотлар тизими «Ўзбекистон Республикаси Вазирлар Маҳкамасининг 02.07.2004 й. 308-сон "Ўзбекистон адабиёти ва санъати" газетасини қўллаб-қувватлаш тўғрисида"ги Қарори» | NRM.uz\nЎзР Конунчилиги/ Ахборот. Ахборотлаштириш. Алоқа/ Оммавий ахборот воситалари/ Ахборот агентликлари. Алоҳида нашрлар/ Ўзбекистон Республикаси Вазирлар Маҳкамасининг 02.07.2004 й. 308-сон "Ўзбекистон адабиёти ва санъати" газетасини қўллаб-қувватлаш тўғрисида"ги Қарори\n"Ўзбекистон адабиёти ва санъати" газетасининг мамлакатимиз маданий ва маънавий ҳаётида, адабиёт ва санъатимизни ривожлантириш, ёш ижодкорларнинг истеъдодини рўёбга чиқариш ва тарбиялашда тутган алоҳида ўрнини эътиборга олиб, миллий ва умуминсоний қадриятларни, халқимизнинг бой тарихий-илмий, адабий меросини, жаҳон адабиёти ва маданияти ютуқларини тарғиб этиш ҳамда жамиятимизда амалга оширилаётган ислоҳотларни ёритишда ижодкор зиёлиларнинг салоҳиятидан янада самарали фойдаланиш борасидаги фаолиятини моддий жихатдан қўллаб-қувватлаш мақсадида Вазирлар Маҳкамаси ҚАРОР ҚИЛАДИ:\n1. Газета муассислари - Маданият ишлари вазирлиги (Ф.Зокиров), Ўзбекистон Ёзувчилар уюшмаси (А.Орипов), ношир - "Шарқ" нашриёт-матбаа акциядорлик компанияси (Б.Алимов) таҳририятнинг моддий-техник аҳволини яхшилаш, ижодий жамоасини ёш, иқтидорли кучлар билан мустаҳкамлаш ва ходимлар учун зарур иш шароити яратишга қаратилган тадбирлар режасини бир ой муддатда ишлаб чиқсинлар ва амалга оширсинлар.\n2. Тошкент шаҳар ҳокимлиги (Р.Шоабдураҳмонов) Матбуотчилар кўчаси, 32-уйда жойлашган таҳририят хизмат хоналарини жорий таъмирлашни амалга оширсин.\n3. Ўзбекистон Республикаси Молия вазирлиги (М.Нурмуродов) 2004 йилда газета таҳририятига босмахона қоғози, компьютерлар ва бошқа техник жиҳозлар олиш ва ходимларни моддий жиҳатдан қўллаб-қувватлаш учун Вазирлар Маҳкамасининг захира жамғармаси ҳисобидан 60 млн. сўм маблағ ажратсин.\n4. Газета таҳририятига ижодий ходимлар ва муаллифларга қалам ҳақини шартнома асосида ҳамда келишилган нархларда иш ҳақи фондига ажратиладиган маблағлар доирасида тўлашга рухсат берилсин.\n5. Мазкур қарорнинг бажарилишини назорат қилиш Ўзбекистон Республикаси Бош вазирининг ўринбосари А. Азизхўжаев зиммасига юклансин.


Фарғонадаги маҳаллада фуқаролар қурт босган сув истеъмол қилмоқда - Халқ сўзи\n17:30 10 Июнь 2019 Жамият\nФуқаролар ҳали ҳам истеъмолда кавланган сунъий ҳовузлардан фойдаланишади, имкон бўлсагина бир ҳафтада унинг суви янгиланади, бўлмаса личинкалар босиб кетган оби раҳматни қайнатиб эҳтиёжига ишлатишади, десам ишонмасангиз керак-а? Ўрта Осиё гавҳари водийда-я, дерсиз? Лекин Риштон туманининг дашт ҳудудларидаги бир нечта қишлоқларда бу луқмани оддий ва одатдагидек қабул қилишади.\nРиштон тумани марказидан 15 км олисда жойлашган Жалаер маҳалла фуқаролари йиғинида 3700 ортиқ фуқаролар истиқомат қилади. Аҳолининг асосий меҳнат фаолияти деҳқончилик ва боғдорчилик билан боғлиқ. Фуқаролар йиғинининг Янгиобод, Катта йўл, Юқори дашт маҳаллаларида эса деҳқончилик тугул ичимлик суви узоқ йиллардан буён муаммолигича қолмоқда. Аҳоли қиш мавсумининг қош –қовоғига қарашга мажбур. Чунки изғиринли кунлар серёғин келган мавсум маҳаллий тилда оқ сув, деб аталувчи сув бироз мўл бўлади. Ҳар бир хонадонда сув ғамлаб олиш учун кавланган мўжазгина ҳовузлардан чорва ва кундалик эҳтиёж учун ҳам бирдек фойдаланишади. Бироқ, қиш бу йилгидек қуруқ келса-чи? Ана унда Янгиобод, Катта йўл, Юқори дашт маҳаллаларида яшовчи фуқаролар учун ҳақиқий синов кунлари бошланади, десак ишонаверинг.\nЮқори дашт маҳалласи, 84-уй:\nХонадонда ўн жон истиқомат қиламиз. Ҳовлимизда ҳовуз кавлаб олганмиз. Жазирамада тез буғланишни олдини олиш ва сув мўтадиллигини сақлаш учун қирғоқларига тол экилган. Қирғизистон чегара ҳудудидан Учкўприк туманининг Сариқўрғон қишлоғига катта сой ўқиб ўтади. Сой сувидан Бағдод, Риштон ,Учкўприк туманлари деҳқончилик учун навбатдан фойдаланишади. Энди тасаввур қилиб олаверинг, ҳар учала туманда неча минг гектарлаб суғориладиган ҳудудлар бор. Бизга эса, мавсумда сув мўл бўлсагина маҳалламизга аранг 10-15 кунда сув навбати тегади. Шундагина ҳовузларимизга, хонадонимиздаги мавжуд йирик идишларга оби раҳмат ғамлаб оламиз.\nЮқори дашт маҳалласи, 101-уй:\nҲовузлардаги жамғарилган сувларни атиги уч кун мобайнида бемалол истеъмол қилиш мумкин. Ундан кейин ҳовузларда турли ҳашаротлар, личинкалар пайдо бўлади. Бошқа сув манбаси бўлмагандан кейин ана шу сувни қайнатиб эҳтиёжга ишлатишга мажбурмиз. Касаллик авж олиши, эпидемия тарқалиши эҳтимоли ҳудудимизда жуда юқори.\nКунлар иссисагина сойдан сув оқади. Бу йил айниқса, баҳор жуда қийин келди биз учун. Баҳор совуқ келганлиги боис, Сариқўрғон сой суви бир ойга кеч келди. Сизга ёлғон,бизга чин – чорва, истеъмол учун эҳтиёж у ёғида турсин, ҳатто, экин-тикин ва боғларни ҳар бир қатнови 50-100 мингдан сув ташувчи машиналар ёрдамида суғордик. Вақт ўтиши, вазият чигаллашиши билан, ҳаммамизга дўппи тор кепқолди. Сув келтирувчи машиналарнинг ҳар бир қатновининг нархи кўтарилиб кетди. Эшагидан тўқими қиммат тушса ҳам, боғбонлар боғларини сақлаб қолиш учун курашди.\nЮқори дашт маҳалласи,126-уй:\nУч-тўрт хўжалик бир ҳовуздан фойдаланамиз. Болаларга хавфсиз бўлиши ва чорвадан иҳота қилиш учун четан билан ўралган.Уч нафар фарзандим бор. Икки нафари ҳудудимиздаги 22-мактабга қатнайди. Мактабда ҳам тоза ичимлик суви – артезиан бўлмагани учун, ҳар куни болаларга елим идишларда ёки термосчасига қайнатилган сув ёки чой дамлаб берамиз. Йил-ўн икки ой шу зайлда кечади. Мактабдаги махсус бетон сув цистернасига эса ишонмайман.\nБилим даргоҳимизда Янгиобод, Катта йўл, Юқори дашт маҳаллаларидан қатновчи 326 нафар ўқувчи таҳсил олади. Ҳақиқатдан ҳам мактабимиздаартезиан- тоза ичимлик суви мавжуд эмас. Илгарилари ўқувчилар баклашкаларда ўзларига сув олиб келишар эди. Бола барибир болада. Бир бирларининг сув идишларидан фойдаланишавергач, гепатит каби юқумли касалликларнинг тарқалиш эҳтимоли кучайиб қолди. Шунинг учун мактаб ҳудудига елим идишларни тақиқлаб қўйдим ва туман санитария эпидемиология назорат марказидан рухсат олиб,бир минг етти юз литрли бетон идиш ташкил қилдик. Бу цистернага эса сувни сотиб олиб тўлдирамиз. Ҳар тугул хавфсизроқ. Сувнинг истеъмолга яроқлилигини мунтазам назорат қиламиз.\nЖалаер маҳалла фуқаролар йиғини ҳудудидаги Янгиобод, Катта йўл, Юқори дашт маҳаллаларида нафақат тоза ичимлик суви, балки бир қанча бошқа муаммолар ҳам тўпланиб қолган. Масалан, ҳар учала маҳаллага транспорт қатнови қўйилмаган. Мобил алоқа воситалари яхши ишламайди. Қиш мавсумида кўчаларда юришнинг ўзи муаммо. Болалар мактабга қатновда қийналишади. Нонвойхона, устахона, маҳалла гузари умуман йўқ. Марказга бориш учун уч-тўрт транспорт воситасига эҳтиёж сезилади.\nМаълумки, жорий йилдан фуқаролар халқ қабулхоналарига эмас, балки халқ қабулхоналари вакилларининг хонадон-ма хонадон аҳоли муаммоларини ўрганиши тартиби жорий қилинган эди. Хўш, мутасаддилар бу ҳудудларга келишганми?\nЮқори дашт маҳалласи, 101 уй:\nРиштон тумани халқ қабулхонаси вакилларими,билмадим. Лекин қандайдир вакиллар маҳалламизга келишган. Лекин умуман ўзларини таништирмаган. Нимадандир шошилгандек, телефонларига хонадонлар суратини олишиб, муаммоларимизни сўрамасдан, аҳоли сони, яшовчилар рўйхати кабиларни билишгану, бирор нима сўрашмасин, деб тезда “ғойиб” бўлишган. Риштон тумани марказидаги Халқ қабулхонасига ҳам бориб муаммоларимизни айтганман. Қабулхона мудири тез фурсатларда кўчаларимизга шағал ётқиздириб беришга тантанали ваъда берган эди. Ўтган йили ана шу каби кўндаланг турган масалаларимизга жавобан,“кўриб чиқиляпти”, “Бартараф этилади”, “маълум қиламиз” қабилидаги умумий гапларга тўла мавҳум жавоб хатлари ҳам келган. Бизда эса муаммолар бисёр. Масалан, ҳудудимизда мактабгача таълим муассасаси йўқ.\nВаҳоланки, 348 дона 3-7 ёшдаги болалар бор. Уларни боғчага қамраб олиш ўта ачинарли аҳволда. Булоқбоши қишлоғидаги 23-мактабгача таълим муассасаси филиалиэса Юқори даштдан 6 км узоқликда жойлашган. Транспорт қатнови яхши эмаслиги боис у ерга фақат машинаси борлар олиб бориши мумкин. Автоулови йўқ хонадонларга эса болаларини муассасага бериш йўл харажатлари билан икки баробар қимматга тушади. Қизим эса 3 йил мобайнида боғчага яқин бўлганлиги учун катта ҳовлимизда мунтазам яшаб қатнаган.\nАйни кунларда Риштон туманида президентимизнинг ташаббуслари билан катта ўзгаришлар рўй бермоқда. Намунавий тарзда туман қайтадан чирой очмоқда. Босқичма босқич, бошқа ресурслардан ташқари,биргина маҳаллий бюджет ҳисобидан бунёдкорлик ишлари учун 30 млрд.сўм маблағ ажратилаётгани айни ҳақиқат.Яқин келажакда Риштонда 20 дона кўпқаватли уйларга 480 дан ортиқ хонадонлар кўчиб ўтади, 2 гипермаркет, 5 супермаркет, 8 ҳаммом, 5 йирик корхоналар,бозор, кутубхона, кўнгилочар масканлар қад ростлайди.Тумандан ўтувчи“Фарғона ҳалқаси” автомобил йўли ва унга туташ бўлган Риштон марказидаги барча йўллар ёқасидаги объектларни шаҳарсозлик талаблари асосида қайта қуриш бошланди.Ҳозиргача ишчи гуруҳи томонидан 149 нотурар жой, 178 турар жой объектларида бирламчи ишлар бошлаб юборилган.\nБироқ шунча катта ўзгаришлар оғушида бўлган Риштон туманининг олис ҳудудларидаги ичимлик сувига, таълим муассасасига, асфальт йўлларга, инфратузилмага эҳтиёжи катта маҳаллаларини бепарво ташлаб қўйиш тўғримикан? Усти ялтироқ ичи қалтироқ бўлиб қолмасмикан? Шу ҳудудларга масъул қилиб белгиланган сектор раҳбарларини шу ҳудуд аҳолиси танирмикан? Бирор марта улар билан ҳамфикр бўлиб дарду ташвишларини тинглаганмикан? Ёки ана шу фуқаролар истеъмолга яроқсиз сувларни ҳовуздан олиб қайнатиб болаларига ичираётганидан хабари бормикан? Шу ҳудуд номидан халқ депутатлари туман, вилоят кенгашларига сайланган депутатлар мана шу ҳудудларни обдон ўрганиб, кенгашга масала қўйганмикан? Хуллас, саволлар поёнсиз. Жавобга келганда эса...\nУнчалик ишонмасакда, мутасаддилардан мана шу кўтарилган муаммолар юзасидан аниқ таҳлилларга асосланган жавоб кутамиз.\n"личинкалар босиб кетган оби раҳматни қайнатиб..." оби ҳаёт деса ҳам бўларди, шундай сувни оби рахматга тенглаштириш шартмиди


ЯНГИ АСАР: «ВАБО – ИНСОНЛАР УЧУН БИР СИНОВ» китоби нашрдан чиқди - Hidoyat.uz\nЯНГИ АСАР: «ВАБО – ИНСОНЛАР УЧУН БИР СИНОВ» китоби нашрдан чиқди\nАсосий саҳифа Янгиликлар Ўзбекистон янгиликлари ЯНГИ АСАР: «ВАБО – ИНСОНЛАР УЧУН БИР СИНОВ» китоби нашрдан чиқди\nЧоп этилди Iyun 11, 2020 ЯНГИ АСАР: «ВАБО – ИНСОНЛАР УЧУН БИР СИНОВ» китоби нашрдан чиқдиda fikr bildirishni o'chirish\nЎзбекистон мусулмонлари идораси раиси, муфтий Усмонхон АЛИМОВ ҳазратларининг бевосита ташаббуслари ва умумий таҳрирлари остида «Вабо – инсонлар учун бир синов» номли янги китоб нашрдан чиқди…\nАллоҳ таоло инсониятни иродали ва қатъиятли қилиб яратган. Одамзот ҳар қандай вазиятга кўникиши, ҳар турли бало-офат, ўлат ва мусибатни осонликча енгиб ўтиши мумкин. Илло, бунинг ҳам ўзига яраша шартлари бор. Аввало, табиийки, бу борада Аллоҳ таолонинг каломига, суюкли Пайғамбаримизнинг суннатларига, улуғларнинг ҳаётий тажрибаларига эргашилади. Энг муҳими, жорий этилган қатъий қоидаларга риоя қилиш шарт.\nХабарингиз бор, орадан беш ойдан зиёдроқ вақт ўтган эса-да, ҳануз бутун дунё коронавирус инфекциясига қарши кураш олиб боряпти. Қатъий чоралар қўлланиши туфайли бу бало бироз чекинган бўлса-да, бироқ карантин талаблари юмшатилиши билан бу офат яна дарровбўй кўрсата бошлаяпти.\nБутун дунё халқлари коронавирусга қарши вакцина ишлаб чиқиш учун бор куч-ғайратини, маблағини сафарбар қилаётган, тиббиёт ходимлари ҳафталаб, ойлаб лабораториялардан чиқмай, изланишлар олиб бораётган бир пайтда муфтий Усмонхон Алимов ҳазратлари бошчилигида Ўзбекистон мусулмонлари идораси томонидан, таъбир жоиз бўлса, коронавирусга қарши “маънавий вакцина” ишлаб чиқилди.\n…«Вабо – инсонлар учун бир синов» китоби шуниси билан аҳамиятлики, ундан ўқувчи “Коронавирус қандай касаллик?”; “Пандемия нима?”; “Вабо рўй берса, қандай йўл тутиш керак?”; “Тарихимиздаги даҳшатли ўлат қандай даф этилган?” каби саволларга ҳам диний, ҳам тиббий, ҳам замонавий жиҳатдан аниқ жавоблар олади.\nБир мавзуни ўз вақтида, батафсил, ҳар жиҳатдан очиб берган асар қўлма-қўл мутолаа қилинади, дейишади. Ҳақ гап. Ушбу асарнинг аҳамияти шундаки, унда Ўзбекистон мусулмонлари идораси Уламолар кенгашинин коронавирус (COVID-19) инфекция тарқалишининг олдини олиш бўйича Фатвоси ҳам ўрин олган. Буни бугунги шароитда ҳар бир мўмин-мусулмон киши ўқиб билиб олиши шарт.\nХуллас, мутолаа муҳибларининг китоб жавонлари яна бир дурдона – «Вабо – инсонлар учун бир синов» китобибилан бойийдиган бўлди.\nЯнги асар Ўзбекистон мусулмонлари идорасига қарашли янги очилган “Шамсуддинхон Бобохонов босмахонаси” масъулияти чекланган жамиятида чоп этилди. Китобга А.Хўжамов, Т.Низомов, Ж.Шодиев муҳаррирлик қилган бўлиб, иборалар халқчил, содда ва тушунарли шаклда.\nУшбу асар кенг китобхонларга мўлжаллангани билан янада аҳамиятлидир. Аллоҳ таоло ушбу китобни барчамизга муборак қилсин.


1. Ғарбий Помир-Олойдаги йўқолиш арафасида турган камёб эндемик ўсимлик.\nБўйи 7–12 см га етадиган кўп йиллик, пиёзли ўсимлик. Пиёзи тухумсимон, диаметри 1,5 см, қобиғи қоғозсимон, қўнғир кулранг, ички томони тўрсимон момиқ тукли. Барглари 2 та, яқин жойлашган, эгри-бугри. Гуллари якка, оқ, туби сариқ. Чангчи иплари сариқ, остки қисми узун киприксимон тукли. Чангдони хира бинафша рангли. Май–июнь ойларида гуллаб, меваси июль–августда етилади.\nҲисор тизмаси (Чўлбайир тоғи, Тўпаланг ва Оби-Заранг дарёлари ҳавзаси) да тарқалган (Сурхондарё вилояти).\nДенгиз сатҳидан 2500–3000 м баландликда тош-шағалли ёнбағирларда ўсади.\nГуллари узиб олиниши ҳамда чорва моллари боқилиши оқибатида камайиб бормоқда. 1980 йили қидириб топиш учун уюштирилган тадқиқот ишлари ижобий натижа бермаган.\nЎзР ФА Ботаника боғида 1975 йилдан буён экиб ўстирилмоқда.\nТабиатда сақланиб қолган тупларини назорат остига олиш лозим.


Бронхиал астма касаллигига чалинган фуқаролар коронавирусга қарши эмланиши мумкинми? - Darakchi\nБронхиал астма касаллигига чалинган фуқаролар коронавирусга қарши эмланиши мумкинми?\nСАЛОМАТЛИК 26.07.2021, 09:32\nБир неча йилдан буён бронхиал астма касаллигининг асоратларидан қийналиб келаман. Ҳозирда ишхонамизда коронавирусга қарши вакцина олиш кераклигини айтишмоқда. Бронхиал астма касаллигига чалинган фуқаролар ҳам эмланиши мумкинми?\nИнновацион ривожланиш вазирлиги матбуот котиби Назокат Абдуқундузованинг саволига Ўзбекистон Республикаси санитария-эпидемиологик осойишталик ва жамоат саломатлиги хизмати, вакциналар ва иммунопрофилактика бўлими бошлиғи Дилором Турсунова жавоб берди.\n- Асосан коронавирус организмда мавжуд ёндош касалликларнинг кечиши оқибатида ҳам оғир кечмоқда. Инсонларда сурункали касалликлар кузатилмаганида коронавирус бу қадар бизга хавф туғдирмаган бўларди. Шу сабабли, дастлаб, эмлаш ишларини айнан сурункали касалликлари бор фуқаролар ва қариялар (ёндош касалликлар билан айниқса, кексалар озор чекади)дан бошладик.\nХудди шундай бронхиал астма касаллиги кузатиладиган фуқароларга ҳам эмланишни маслаҳат бермоқдамиз. Негаки касалликнинг хуружли даврининг ўзи жуда хавфли. Агар коронавирус билан бу жараён кечса, ёмон оқибатларга олиб келиши муқаррар.\nФақат касалликни хуруж қилган пайтида эмланиш мумкин эмас. Хасталикнинг тинч даврида шифокор билан маслаҳатлашган ҳолда эмланишингизни тавсия қилган бўлардик, - дейилади мутахассис жавобида.


Ўзбекистон: Мирзиёев сиёсий тутқунларни озод этган « Ўзбекистон Халқ Ҳаракати\n27 August 2020 - 18:21\nЎзбекистон мустақиллиги байрами арафасида журналист ва адабиётшунос олим Акром Малик, собиқ имом Руҳиддин Фахриддинов ва диний айбловлар билан қамалган Искандар Худойберганов озодликка чиққанлар.\n27 август куни яқинлари Акром Малик уйига қайтганини тасдиқладилар.\nШвецияда сиёсий бошпана топган Дилобар Эркинзода акаси Искандар Худойбергановнинг озодликка чиққани ҳақида ўзининг Фейсбукдаги саҳифасида эълон қилди.\nҚариндошлари Тошкентдаги “Хўжа Нуриддин” масжидининг собиқ имоми Руҳиддин Фахриддинов тайинланган қамоқ муддати тугашига икки йил қолганида озод этилганини маълум қилдилар.\n29 яшар Акром Малик 2016 йилнинг 22 июлида Миллий Хавфсизлик хизмати томонидан ҳибсга олинган.\nАммо орадан бир йил ўтиб жамоатчилик ёш адабиётшунос олимнинг гиёҳванд модда билан ушлаб қамалганидан хабардор бўлган.\nАкром Малик мухолифатдаги Ўзбекистон халқ ҳаракати сайтида “Абдуллоҳ Нусрат” тахаллуси билан Каримов тузумини фош этувчи мақолалар чоп этиб келган.\n2017 йилнинг 20 декабрида Тошкент вилоят судида ўтган маҳкама жараёнида прокурор унга 12 йиллик қамоқ жазоси беришни сўрайди.\nУнинг 2018 йил августида Оҳангарондаги манзил колониясига ўтказилгани хабар қилинган.\n53 яшар собиқ имом Руҳиддин Фахриддинов халқаро ташкилотларнинг эътиқод тутқунлари рўйхатига киритилган маҳкум этди.\nТошкентдаги маҳкама уни 2006 йили Ўзбекистон Жиноят Кодексининг 158 – Ўзбекистон Республикаси президентига ҳужум уюштириш, 159- Конституциявий тузумга тажовуз қилиш, 242- Жиноий гуруҳ ташкил қилиш, 244 – Оммавий тартибсизлик уюштириш бандларида айбдор деб топган 17 йиллик қамоқ жазосига ҳукм этган эди.\nРуҳиддин Фахриддинов 1992 йилдан 1997 йилгача Тошкентдаги “Хўжа Нуриддин” масжидининг имоми бўлган.\nЯқинларига кўра, у босим остида имомлик лавозимини тарк этган.\nИстеъфога чиққач Руҳиддин Фахриддинов Қозоғистонга чиқиб кетган.\n1998 йили Ўзбекистон уни қидирувга берган.\n2005 йилнинг 24 ноябрида Руҳиддин Фахриддинов Қозоғистоннинг Чимкент шаҳрида қўлга олинади.\n2006 йилнинг ёзида Руҳиддин Фахриддинов устидан ҳукм чиқарилган.\nЎлим жазосига ҳукм қилинган Искандар Худойберганов иши 18 йилдан буён халқаро ташкилотлар эътиборида бўлган.\nУ 1999 йил феврал портлашлари ортидан намозхонлиги учун қамашлари мумкинлигидан қўрқиб уйидан чиқиб кетган.\n2001 йили Тожикистон ҳудудида қўлга олинган.\nЎзбекистон конституцион тузумига тажовуз қилиш ва бир неча оғир жиноятларда айбланган Искандар Худойбергановни Тошкентдаги маҳкама 2002 йили ўлим жазосига ҳукм қилган.\nКейинчалик Ўзбекистонда ўлим жазосига бекор қилингач, 25 йил озодликдан маҳрум қилиш билан жазоланган.\nИскандар Худойбергановни айбдор деб топишда унинг тергов давомида берган иқрорномаси ва икки гувоҳ кўрсатмасига таянилган.\nСудда гувоҳлар кўрсатмасини қийноқ остида берганини айтиб, ундан бош тортишган.\nИскандар Худойберганов судда Ички ишлар вазирлиги ертўласида қийноқларга солингани ва бўйнига қўйилган айбларга иқрор этилганини айтган.\n“Эзгулик” жамияти фаоли Абдураҳмон Ташанов хабар қилишича, шу куни фуқаровий жамият вакили Рустам Абдуманнапов Ўзбекистон Ички ишлар вазирлиги тизимидаги 64/50-сонли манзил колониядан Президентнинг авф қарорига мувофиқ озодликка чиқарилган.\nРустам Абдуманнаповнинг жазо муддати 20 фоизлик иш ҳақидан ушлаб қолиш шарти билан очиқда давом эттириш белгиланган.\nПрезидент Шавкат Мирзиёев ҳокимиятга келганидан кейин қамоқдаги кўп сондаги мухолифат фаоллари, инсон ҳуқуқлари ҳимоячиларини озод этди.\nХалқаро ташкилотлар Ўзбекистондаги инсон ҳуқуқлари вазияти яхшиланганини, номи ёмонотлиқ «Жаслиқ» қамоқхонасини ёпиш қарорини олқишладилар.\nПрезидент Мирзиёев Ўзбекистоннинг халқаро имиджини яхшилашга қарор қилган, бунинг учун амалларга ҳам киришилган.\nАммо афтидан мамлакатдаги айрим куч тизимлари учун мамлакатнинг халқаро обрўси ҳақидаги фикрларнинг аҳамияти йўқ, мустақил журналист Бобомурод Абдуллаевга нисбатан жиноят иши қўзғатиш ва халқаро конвенцияларга зид равишда Қирғизистондан Ўзбекистонга олиб келиниши мамлакат имиджини яхшилаш эмас, аксига хизмат қилгани аниқ.\nАксар кузатувчилар сиёсий маҳкумларнинг озод этилиши мамлакатда яқинлашиб келаётган президентлик сайлови арафасида кечаётганига ҳам эътибор қаратганлар.


Ушбу муваффақият яна бир жиҳати билан барчамизга чексиз фахр ва ифтихор ҳиссини бағишлайди. Гап шундаки, нуфузли мусобақа бошланганда Осиё қитъасидан тўртта, МДҲ мамлакатларидан эса иккита жамоа қатнашаётган эди. Корея Халқ Демократик Республикаси, Қатар ва Мьянма гуруҳ босқичидаёқ чемпионатни тарк этган бўлса, Ҳамдўстлик давлатларидан Украина нимчорак финалда мағлубиятга учради. Шундай қилиб, фақатгина Ўзбекистон ёшлари совринли ўринлар учун курашиш имкониятини сақлаб қолди.\nФутболчиларимизнинг энг нуфузли халқаро турнирда кўпчиликнинг ҳавасини келтирадиган натижани қайд этаётгани бежиз эмас.\nБу мамлакатимизда истиқлол йилларида Президентимиз раҳнамолигида спортга қаратилаётган юксак эътиборнинг амалий самарасидир. Жумладан, клубларнинг моддий-техника базасини мустаҳкамлаш, стадионларни ФИФА талабларига мувофиқлаштириш, жаҳон ва қитъа чемпионатлари, халқаро мусобақаларда Ватанимиз шарафини муносиб ҳимоя қилишга қодир бўлган маҳоратли футболчиларни тайёрлаш, шунингдек, ушбу спорт турининг оммавийлигини ошириш мақсадида қатор ҳужжатлар қабул қилинган. Президентимизнинг 2011 йил 19 январдаги “2011 — 2013 йилларда республикада футболнинг моддий-техника базасини янада мустаҳкамлаш ва уни ривожлантиришга доир қўшимча чора-тадбирлар тўғрисида”ги қарори, айниқса, алоҳида аҳамиятга эга бўлди. Унга мувофиқ, футбол бўйича мактаб-интернатлар, болалар ва ўсмирлар мактаблари, профессионал футбол клублари ва терма жамоаларда ўқув-машқ жараёнини яхшилаш, футболчилар, тренерлар ҳамда ҳакамларнинг маҳорат ва малакасини ошириш, стадионлар қуриш, мавжудларини талаб даражасида таъмирлаш бўйича улкан ишлар амалга оширилди. Бу имкониятлар кўплаб иқтидорли ёшларни кашф этишга хизмат қилаётир.\nЯнги Зеландия майдонларида ғолиблик сари дадил интилаётган вакилларимиз ҳам ана шундай беқиёс ғамхўрликдан баҳраманд бўлиб, футбол сирларини пухта ўзлаштираётган мустақиллик фарзандларидир.\nАйтиб ўтиш жоизки, Ўзбекистоннинг шу ёш тоифасидаги футболчилари (U-20) ҳозирги кунга қадар мундиалларда уч бор иштирок этган. Улардан фақат биттасида ҳамюртларимиз чорак финалга чиқиш вазифасини уддалашган.\nЭнди Ўзбекистон — Австрия ўйини ҳақида қисқача тўхталиб ўтсак. Баҳсда вакилларимиз рақибларига қараганда ҳар томонлама устунлик қилишди. Гуруҳ босқичида йўл қўйилган хатолар атрофлича таҳлил этилиб, тегишли хулоса чиқарилгани яққол сезилди. Кетма-кет уюштирилган ҳужумлар ниҳоят ўз самарасини берди. 47 ва 57-дақиқаларда Достонбек Ҳамдамов томонидан урилган иккита гол жамоамиз ғалабасини таъминлади. Ушбу ҳисоб ўйин якунигача сақланиб қолди.\nҲамюртларимиз чорак финалда Сенегал ёшлар терма жамоасига қарши беллашади. Сенегалликлар ушбу босқичга Украина терма жамоасини мағлубиятга учратиб йўл олган. Чорак финалда, шунингдек, Бразилия — Португалия, Мали — Германия, АҚШ — Сербия терма жамоалари ўзаро беллашади.\nМазкур рукндаги бошқа мақолалар: « Осиё чемпионлари Тошкентда аниқланмоқда\tҚитъа биринчилигида юксак натижа »


Очиқ суд ёпиқ ўтди\nТўлқин “Ҳизб ут-таҳрир” ва ваҳҳобийлик диний оқимларига алоқадорликда айбланиб, судга тортилган кишиларнинг ота-оналари ва яқинлари 11 апрель Тошкент шаҳри жиноят ишлари суди биноси олдида норозилик пикети ўтказди.\nУлар айбланувчилар бегуноҳ экани сабабли озод этилишини талаб қилди.\nШу куни бу ерда иккита суд жараёни бўлиб ўтаётган, айбланувчилар устидан ҳукм ўқилиши керак эди.\nТушгача бўлиб ўтган биринчи судда 21 ёшли Шуҳрат Абдураҳмонов 7 йилга озодликдан маҳрум этилди.\nШ.Абдураҳмоновнинг яқинлари сўзларига кўра, у туҳмат асосида қамалган. Милиция хонасида унинг чўнтагига варақа солиб қўйилган. Шундан кейин у ҳибсга олиниб, барча айблар қийноқлар воситасида бўйнига қўйилган. Шуҳрат судда ўзига нисбатан туҳмат уюштирилганини, қийноқлар қўлланилганини айтган бўлса-да, судья бу даъволарни инобатга олмаган.\nИккинчи суд жараёнида эса тақиқланган диний ташкилотга алоқадорликда айбланган навбатдаги 8 киши устидан ҳукм ўқилди. Уларга 6 йилдан 13 йилгача қамоқ жазоси белгиланди.\nСудланганларнинг яқинлари таъкидлашича, улар фақат намоз ўқигани учунгина қамоққа тиқилган. Улар ўзларини айбдор сифатида тан олиши учун мислсиз қийноқлар қўлланилган. Тергов ҳам бир томонлама олиб борилган. Судда айбланувчиларнинг яқинлари сўзлашларига имконият берилмаган.\nШу ўринда таъкидлаш керакки, мазкур суд жараёнлари ўтаётган пайтда суд биноси атрофи ўта кучайтирилган тарзда назорат қилинди. Гарчи суд очиқ ўтиши белгиланган бўлса-да, унга кириш судья томонидан тузилган махсус рўйхат асосида амалга оширилди. Судларга журналистлар қўйилмади.


..:: ISLOM.UZ ::.. - Етимлар (Алишер Рихсиддин)\nЕтимлар (Алишер Рихсиддин) 15.04.2009 й.\tМажид боядан бери мук тушиб ўқиётган нарсаcидан ҳеч нима тушунмаётганини пайқади. Кўзлари ҳарфларни кўрар, сўзларни ўқир, аммо онги уларнинг маъносини идрок этмасди. Тўғриси, у ҳозир дарс ҳақида ўйламаётир, хаёли бошқа нарса билан банд. Унинг фикри-зикри анави мужрима хотинда. У хотиннинг, у билан синлиси бошига қандай кулфатлар солгани, ҳаётларини вайрон қилиб, ловуллаган жаҳаннамга айлантиргани ҳақида ўй сурмоқда.\nКундалигига қаради, имтиҳонга бор-йўғи бир ҳафтагина қолибди. Ўқиши, тайёрланиши керак. Бунинг учун хотиржамлик зарур. Лекин... қандай ўқисин, қандай қилиб тайёрлансин? Бу уйда унинг учун қайдан ҳам хотиржамлик бўлсин-ки, анави аёл уни тинмай таъқиб қилиб турса, муттасил равишда озор берса, бир лаҳза ҳам тинчлик бермаса? Мабодо ундан тийилган тақдирда ҳам, тегирмон навбати синглисига келади. Ўша заҳоти унга йўналиб, бошида ёнгоқ чақади. Қолган заҳрини унга сочади. Ўрта мактабнинг биринчи йилидаёқ имтиҳондан йиқилишга рози бўлсинми энди? Ахир у бошланғич мактабда ўртоқлари орасида доимо илғор эди-ку, синфида биринчи эди-ку.\nУ - ўзининг ушбу ўй-хаёллари гирдобига ғарқ бўлиб ўтирар экан, баногоҳ қулоғига бўрон товуши эшитилди... Бўрон, бир ойда бир марта даладан ўтади. Дов-дарахтларни қўпоради, шоҳ ва новдаларни синдиради. Аммо, унинг кетидан ёмғир келиб, ерни суғоради. Кейин у ҳам чекиниб, майдонни саховатпеша қуёшга бўшатиб беради. Уч-тўрт соатлик айрилиқ оташида яна ҳам алангаланиб, лаққа чўғга дўнган офтоб бутун қалб қўрини маъшуқи - заминга йўналтириб, уни соғинч ва меҳр нурлари ила бағрига босади, пировардида бўронда синиб, ер қучган шоҳлар қайта бош кўтаради, ҳатто у билан бирга янги новдалар ҳам ўсиб чиқади. Уйнинг бўрони эса ҳар соатда эсиб туради. Унинг ва олти яшар синглисининг қалб новдаларини синдиради. Кейин бу синиқлар ҳеч қачон тикланмайди... Очилмасдан нобуд бўлган куртаклар қайта ниш урмайди. Назарида даланинг бўрони - кўринишдан қалбларни ром этувчи гўзал ва мафтункор, нафсуламрда эса майинлиги ва гулдорлигида, заҳарлилиги ва маккорлигида илоннинг ўзгинаси бўлган бу аёлдан кўра раҳмлироқ, ройишроқ ва “инсонийроқ” эди.\nШу вақт унинг ҳақоратларини, койиб, силталаётганларини эшитди. Бегуноҳ қизнинг мурғак қўлига шарақлаб тушаётган - шол бўлгур - қўлининг зарбасини эшитди. Жойида ўтира олмади. Бироқ, отасидан қўрққанидан... яъни, ана шу бахтиқаро қизчага қарши урушда янги хотинига иттифоқдош мақомида бўлган, ва ҳали ҳаёт нималигини билмасдан бурун унга ҳаётнинг аччиқ ғуссаларини ичиришда хотинининг ёрдамчисига айланган ўша кимсадан қўрққанидан синглисининг ҳимояси учун ўрнидан туришга ҳам қодир эмасди. Ўрнидан туриб дераза оша ташқарини кузата бошлади. Деворга ғарибона суянган кўйи ҳазин товушда йиғлаётган синглисига кўзи тушди. Ранги сарғайиб, заҳил тусга кирган, кийимлари эскириб, тўзиб кетган. Унинг ёнида азбаройи соғломлигидан юзлари ширмойдек лўппи, кўзлари ғолиблик ва устунлик нашъаси билан чақнаган, устидаги қимматбаҳо кийимларига мағрур бўлган кичик синглиси турарди... Ўксиниб кетди. Юрагининг тубида бир тўфон жунбушга келгандек бўлди. Бу тўфон кўзларига сапчиб чиқиб, киприклари орасидан селга айланиб, ёноғига оқиб тушаётганини ҳис қилди. Бу қизчанинг гуноҳи нима экан-ки, бунчалар азоб ва хўрликларга дучор қилинмаса?.. Ахир у отасининг қувончи, ҳаётининг зийнати эмасмиди?.. Дадасининг энг азиз кишиси эмасмиди?.. Энди не бўлди-ки, фақат сўкиш ва ҳақоратларни эшитадиган энг ҳақир ва ташландиқ кимсага айланмаса?.. У ўз отасининг уйида хизматкор даражасига тушиб қолган бир вақтда, ҳамма эркалатишлар, ширин сўзлар, ўпиб суйишлар ўзидан икки ёш кичик бўлган синглисига хосланган эди. Совға-саломлару, эркалатишлар ҳам унинг учун. Гўёки, бу уйда болалардан фақат угина бордек. Ҳақиқатда эса, у хизматкордан ҳам баттар эди. Негаки, хизматкор гоҳида кўксида қалби бўлган, қалбида дийни ва виждони бўлган шарафли, олийжаноб кишиларга йўлиқиши ва бинобарин, улардан ўз болаларига қиладиганлари гўзал муомалани топиши мумкин. Аммо уни отасининг кўксида эса, - токи қалбида ўз қизига, ўз зурриётига нисбатан ходимларга хос муомалага ундайдиган бир шараф топилиши учун - ўша қалбнинг ўзи қолмаган эди. Аллоҳ бу қизчанинг тақдирига ҳар икки тарафлама етим бўлишликни ёзиб қўйганди. Онаси ўлиб, онасиз қолди. Отасининг виждони ўлганда эса отасиз қолди.\nЯна холасининг товушини эшитади (Ўгай она Шомда “хола” деб чақирилади). У синглисини чақирарди: “Ўв, чўчқа!.. Буёққа ке башаранг қургур...”. Бу - холасининг наздида унинг исми эди: “Чўчқа”. Уни фақат шу исм билангина чорларди. Отаси келганда эса у бирдан “қиз”га айланиб қоларди: - Буёққа кел эй қиз,.. бор,.. эй қиз!.. Унинг синглиси эса “асалим”, “жоним”, “оппоғим”, “суюклигим” эди... - Қаерда қолдинг асалим?.. Келақол, кўзим!.. Сенга нима бўлди жоним?.. * * *\nУй ичида яна ўша қаҳрли бўкирик жаранглайди: Ўв, гарангмисан?.. Эшитмаяпсанми синглинг йиғлаётганини?.. Қара нима дивотти, бер у хоҳлавотган нарсани... Ҳўв, нега жавоб қайтармисан?.. Соқовмисан нима бало?.. Айт унга, нима хоҳлаяпсан деб!.. Ҳе, лалаймай ўл!.. -… Шикалат егиси кевотти.., - деди бечора қўрқа-писа паст ва ҳурковуч бир товуш билан. - Ҳа, нима қиб турипсан бўмаса, қоққан қозиқдай қаққайиб? Бор, сўраган нарсасини бер тезроқ!\nБечора қиз нима қилишини билмай бир зум тараддудланиб қолди. Қолган бўлак унинг ўзиники эканлигини қандай қилиб унга тушунтиришни билмай ҳайрон эди. Отаси кеча кичик қизига бир ҳовуч шоколад олиб берган эди. Синглиси уларни еяётган пайтда у синлисидан кўзини узолмади. Унинг қараб туришидан жаҳли чиқиб, безовта бўлган синглиси худди инсон овқат еяётганда ўзига тикилиб турган мушукка - заҳарингга е(!), - қабилида, таомдан бир луқмани жаҳл билан отгандек, шоколаднинг бир бўлагини унинг юзига улоқтириб юборди. Бояқиш ердаги шоколад бўлагини қувонч билан қўлига олар экан, қанчалик егиси келиб турган бўлмасин, қанчалик кўнгли суст кетмасин, ўша заҳоти ейишга журъат қилолмади. Беркитиб қўйди. Вақти-вақти билан яшириб қўйган жойига бориб, уни томоша қиларди, бут-бутунлигига хотиржам бўлгач, емасдан яна жойига қўйиб қўярди. Бир марта жуда ҳам егиси келиб кетди, нафси ғолиб келиб, тишларининг учида ундан озгина тишлади. Аммо, бахтга қарши буни синглиси кўриб қолиб, дарҳол инжиқлиги тутди. Шоколад талаб қилиб ариллашга тушди. - Ҳой, қуриб кетгур, лаънати, қани шоколад?-ўшқирди ўгай онаси. -\t… У индамади. Бироқ, кичик қиз: Анув жойда ойи, анетта, лаънати мандан оп қўйди, - деди. Аёл ўз қизи билан эрининг қизини худди гумондорни терговга ҳайдаб олиб боргандек, қизи ишора қилган жойга судраб олиб борди. Қизча очиқ жиноят устида қўлга туширилиб, ашёвий далил - шоколад бўлаги унинг ҳавзасидан топилгач катта бало юз берди!..\n-\tВой ўғри, вой ифлос-ей, онанг шунга ўргатганми ҳали сани... Ўзингники бўлмаган нарсани ўғирлашга ўргатганми-а?..\nМажид онасининг хотирасига тил теккизилишидан бўлак ҳамма нарсага сабр қиларди. Аёл онасини тилга олаётганини эшитгач, ўзини тутиб туролмади.\n- Мен сизга онам ҳақида гапиришга йўл қўймайман!..- деган сўзлар бўғзидан қандай отилиб чиққанини ўзи ҳам сезмай қолди.\nАёл унга ўгирилди. Енгини шимариб, унга қараб хезланди. У ҳар доим Мажидга озор бериш учун баҳона қидирарди. Атайин камситар, таҳқирлар, хуллас, бир амаллаб мувозанатидан чиқаришга уринарди. Мажид унинг барча хурмача қилиқларини пинагини бузмасдан, жимгина кўтарарди. Унда - ўзининг хатти-ҳаракатларига жавобан зиғирча эътибор ва аҳамият зоҳир бўлмаслиги аёлнинг жаҳлини бадтар қўзитарди, аламини келтирарди. Рақибни ерга уришнинг ширин мазасини тахир қилиб қўярди гўё. Шу боис, ғазабини қондириш ва аламидан чиқиш учун қулай пайт пойларди. Йўл қидирарди. Мана ҳозир ўша кутилган олтин фурсат топилган эди...\n- Йўл қўймайсан?.. Ҳиҳ... Рижо этаман бей афанди! Билмасдан сиз жаноби олийларининг шаънингизга тил теккизиб қўйибманда-а? Аттанг, аттанг... эсизгина... афсус!.. Сани овқатингни бериш, хизматингни қилиш учун ҳориб чарчашларим етмайдими санга? Сан учун шунча ҳаракат қилсам ҳам сандан бир тийинлик фойда йўқ. Манави қора дафтарга ёзишдан бошқа нарсага ярамайсан. Санга синган шунча меҳнатларим увол. Лекин, бунга ажабланмаса ҳам бўлади. Бежиз айтишмаган экан, қазисан қартасан асл зотингга тортасан, деб. Сан ҳам онангни боласисан-да, ундан ўтиб қаёққаям борардинг...\n-\tОнамни гапиришни бас қилинг деяпман, йўқса, ўзим овозингизни ўчираман... Шундай дея у аёлга яқинлашди.\nШунда пасткаш аёл бор кучи билан чинқириб, айюҳаннос солди. Мани урмоқчимисан номард?.. Нонкўр!.. Вой дод одамлар!.. Вой шўрим!.. Ёрдам беринглар!.. Бу қандай бедодлик?!.. Етим бола асрасанг оғзи-бурнинг қон қилур деганлари шуми – а?.. Вой опажонларим тезроқ келинглар...- дея ўкириб, бўкириб, шовқин-сурон кўтарди. Шундай қилиб, шаллақи аёл ҳамма қўшниларни уйга тўплади. Мажид эса сассизгина ўз хонасига, тўғрироғи, хона деб номланувчи ўша бурчакка сирғаниб кириб кетди. Уйнинг янги бекаси ҳадеб унинг юзини кўравермаслик учун хонанинг бир бурчагига парда тортиб, унга ажратиб беришган эди...\nКечқурун ота уйга келди. У ҳар доимгидек қовоғи солиқ, хўмрайган, тунд бир қиёфада эди. Болалари унга томон журъатлари ошиб, эркаланиб кетмасликлари(!), ва оқибатда тарбиялари бузилиб кетмаслиги учун(!) уларнинг олдида сира ҳам табассум қилмасди. Тўғри, у илгаридан ундай эмасди. Лекин, уйга анави илон суқилиб кириб, унинг жисмига обдон ўз заҳарини тўккан, ва “Мажид билан синглиси жуда талтайиб кетган, ахлоқсиз болалар, уларни фақат қаттиққўллик ва талабчанликкина тузатади!”, деган тушунчани онгига сингдирган кунидан бошлаб у ўзига мана шу одатни жорий қилиб олган эди...\nАёл жуда ҳам тубан ва разил эди. Эри уйга қайтадиган вақт яқинлашганда ясаниб-тусанар, уйчи кийимларини ечиб, янгиларини киярди. Шу билан бирга ўша шайтоний башарани ҳам олиб қўйиб, унинг ўрнига ўз макри ва разиллиги ясаб берган - аллақандай маъсумият ва болаларча беғуборлик аломатлари зоҳир бўлиб турувчи - янги юзни киярди. Эри: ўз қизини уни қизидан ортиқ кўряпти, деб ўйламаслиги учун ҳар иккала қизни ювинтириб, ўхшаш кийимлар кийдириб қўйишни ҳам эсдан чиқармасди. Шундай қилиб, эр уйга кирди. Аёл дарҳол унинг истиқболига чиқиб, садоқатли ёр, ҳижрон азобида адо бўлаёзган вафодор маъшуқа сингари шодлик билан кутиб олди. Бироқ, юзига бисотидаги гуноҳсиз жафо бўёғидан бироз ранг берган ҳам эдики, унинг-ла у - ҳаққи поймол қилинган мазлумадек кўринарди. Эрининг уёқ-буёғини қоқиб-суққач, кийимларини алмаштиришга ёрдамлашиш учун унинг кетидан хонага эргашди. Ётоқхонада унга бузилган, қўшиб-чатилган, сохта қиссани ҳикоя қилиб берди. Ва бутун вужудини болаларига нисбатан қаҳр ва ғазабга тўлдирди. Тепа сочи тикка бўлган эр кўзига ҳеч нарса кўринмасдан хонадан отилиб чиқди. Қизини чақирди. Қиз қўрқа-писа, худди ўлимга олиб кетилаётган одамдек зўр-базўр қадам босиб, ер судралиб келди. Унинг олдида бўрининг чангалигадаги ориқ қўзичоқ мисоли титраб-қақшаб турарди. Ота баланд курсига ўтирди - гўёки у маҳкама арки эди – ва қизни бутун далиллар жиноятига гувоҳлик берган айбдор каби қаршисига турғазиб қўйди. Ўғирликнинг нақадар қабиҳ иш эканлигини тушунтирди. Уни уришиб, жеркиб, дағаллик қилар экан, ер остидан ўғлига қараб қўярди. Унинг ғазабнок, таҳдидли бу қарашлари Мажиднинг боши узра тўпланаётган қора булутлардан, унга кўланка солаётган ёмонликдан, хавф-хатардан дарак берарди. * * *\nМажид синглиси бегуноҳ бўла туриб, ўғирликда айбланишига жим қараб туролмади, чин воқеани тушунтириш учун дадасининг олдига яқинлашди. Бироқ, шу билан ўз бошига ёмонликни вақтидан илгари сотиб олганининг фарқида эмасди... Вулқон портлади, уй қаттиқ зилзила билан чайқалди. Ва унда дарғазаб отанинг қаҳрли овози гумбурлади: - Холангни урмоқчимисан уятсиз, тарбиясиз? Лаънати!.. Ўн тўртга кирсам эр бўламан деб ўйладингми? Эркак киши ўз холасини урадими? Қўлингни синдираман сени,.. бадбахт... - Онт ичаман, дада, бу тўғримас...\n- Яна сурбетлик ҳам қилади-я, умуман виждонинг қолмаганми сени? Ўз холангни ёлғончига чиқармоқчимисан?\n- Ёлғончига чиқармоқчимасман... Лекин у киши тўғри бўлмаган нарсаларни ҳам гапиряптилар...\nОта шу заҳоти ўзининг бутун куч-қувватию салобати, ва ёвуз хотини борлиғини тўлғизган разолат ила болага ташланиб, уни ақлдан озган мажнундек дўппослашга тушди. Уриб ҳам хуморидан чиқолмагач, ўғли бутун дарсларини ёзиб жойлаган қора дафтарни олиб бурда-бурда қилиб ташлади. Кейин у билан синглисини жазо тариқасида кечки овқатсиз қолдирди... Эр-хотин ва уларнинг қизи бирга овқатланишди. Ҳатто ухлашга ҳам кириб кетишди. Бола эса ҳамон ўз жойида қотиб ўтирарди. Унинг кўйида тунларини бедор этган, уйқуси ва лаззатидан воз кечиб, кўзининг нурини, умрининг баҳорини жо қилган, орзу-умидларини, келажагини устига барпо қилмоқчи бўлган дафтарининг бўлакларига тикилганча, худди - шу ҳолатда жони танини тарк этган кишидек ҳаракатсиз ўтирарди... Анча вақт шу алфозда ўтиргач, бирдан ҳуши ўзига келиб, ўрнидан турди, ва, бомба яксон қилган жигарбандининг жонсиз бўлакларини битталаб йиғувчи онаизор сингари, сочилиб ётган дафтарининг парчаларини йиғишга киришди. Аммо, қараса, улар жуда ҳам майда-майда бўлиб кетганлигидан жамлашнинг иложи йўқ эди. Энди унинг “одам бўлиши” амримаҳол эди. Энди у фақатгина анави тана бўлаклари қайта йиғилиб, гапирадиган, юрадиган росмана инсон бўлиб ўрнидан тургандагина ўқиб, ёзиш мумкин бўлган дафтар ҳолига қайтиши мумкин эди!.. Шундагина у имтиҳондан йиқилганига ишонч ҳосил қилди. Йилини бой берганини тушунди. Бу унга жуда улкан ва оғир келди. Асаблари бундай зулмга ортиқ дош беролмади. Кўзлари тиниб, боши айланиб кетди. Назарида бутун олам у билан қўшилишиб айланар эди. Кўз ўнгида ўткан кунлари худди кинофилм лентаси каби орқага айлана бошлади... Унда ўша суюкли чеҳрани кўрди; Онасининг чеҳрасини. Унга дунёнинг барча аламларини унуттиргувчи шўх-шодон кулгисини, дунё кулфатларидан қочиб бориб, паноҳ топувчи илиқ бағрини кўрди. У соғлом, ёш ва навжувон эди. Уйини кўрди. Унда фақат тинчлик, осудалик ва муҳаббат ҳукм сурарди. Отаси кўринди. У танида оталик руҳи жўш урган ҳақиқий ота эди. Кўзлари меҳрга, қўллари совғаю ҳадяларга тўла, тили эса барча ширин сўзлар-у кўнгилга ёқувчи гаплар билан нам ва лиммо-лим эди. Яна лента айланади. Бу сафар онасини касал ҳолда кўради. Бироқ, унинг касалига унча эътибор бермайди. Ўткинчи бир бетоблик деб ўйлайди... Ўз шўхлигида, ўйин-кулгисида давом этади… Кейин уйни кўради. Бу сафар унда ғайриодатий бесаранжомлик, изтироб ҳоким, хонадон аҳлининг юзларида қайғу зоҳир. Одам тумонат. Йиғи-сиғи товушларини эшитади. Қараса, улар уни узоқлаштиришмоқда, ундан ниманидир беркитишмоқда. Лекин у тушундики, онаси ўлган. Ўлган?! Бу сўз унинг фикридан - ҳар куни ёнидан ўтиб турувчи нотаниш, ўткинчи йўловчидек, ёхуд зерикарли манзарадек аҳамиятсиз, енгил ўтиб кетди. Олдин ўлим ҳақида эшитган, китобларда ўқиган, лекин уни яқиндан кўрмаган, бу нарса унинг уйига кирмаган эди. Яқинлари, туғишганлари тимсолида ҳали унинг мазасини тотмаган эди. Лекин, кунлар тезда ўлим нималигини унга ўргатиб қўйди. Эртаси куни эрталаб, онаси учун энг суюкли бўлган, - ўша кунларда отаси учун ҳам азиз бўлган- синглисининг йиғисидан уйғониб кетди. Кўзларини очди, бироқ, синглисининг ёнида уни эмизиб, бағрига босадиган ойисини кўрмади. Синглисининг йиғиси тобора кучая борди. Бола: Ойи, ойижон,.. – дея онасини чақира бошлади. Негадир “лаббай болам!”, - деган жавоб ҳадеганда эшитила қолмаяпти. Кейин ўрнидан туриб, хонадан хонага кириб, уни қидиришга тушди. Бироқ, онасининг ўрнига отаси ва у билан ўтирган бир тўда қариндошларининг устидан чиқди. Улар ҳам йиғлаб ўтиришар эди. Улардан ойим қаерда, - деб сўради. Жавоб беришмади... Мактабга кетаётганда ҳам ойисини чақирди, лекин, ойиси унинг сумкасини тайёрлаб, кийимларини кийдириб қўйиш учун келмади. Бугун эшикдан чиқаётганда уни ўпиб, қучоқлаб, ҳеч ким билан урушмасликни, кўчаларни чангитиб, дайдирайлаб юрмасликни тайинлаб, кузатиб қўймади. Эшикдан узоқлашар экан, ойиси уни ўз одатига кўра бошқатдан ўпиб, қайта бағрига босиб, насиҳатини такрор қулоғига қуйиш учун яна чақириб олишини кутди. Шундай умид билан билан анча йўлгача орқасига ўгирилиб, дарвоза томонга қараб-қараб қўйди. Бироқ ундай бўлмади... Умидлари пучга чиқди... Мактабдан қайтганда эса синглисини бегона бир аёл эмизиб ўтирарди... Нега уни бегона хотин эмизади? Онам қани?!-ўйлади у.\nЛента айланишда давом этади. Отасини -ўзи учун- ҳам ота, ҳам она бўлишга ҳаракат қилаётган меҳрибон, мулойим ота сифатида кўради. Бироқ, бу ота ўша машъум кундан бошлаб ўзгариб қолади. Ўша машъум кунни ҳам кўради; Отаси унга: Мажид, сенга янги она келади,- деган кунни... Янги она?.. Бу сўзни у аввал эшитмаган эди. У - қандай қилиб, янги ука, ёки янги сингил келишини биларди. Онаси уни қорнидан туғиб беради вассалом. Аммо янги оначи, у қаердан туғилади?..\nУ кутди, ва янги она ҳам келди. У дилбар эди. Башанг кийинган, ёноқлари шафақ тусида, лаблари қип-қизил, ҳамманинг лабидака эмас. Мажид бу хотин лабининг ғалати рангидан ажабланиб, унга узоқ тикилиб қолди... Бироқ, уни сева олмади, қалби унга нисбатан мойиллик ҳам туймади. Янги она илк кунларида янги чиққан ниҳол каби мулойим ва латиф эди. Аммо, кунлар ўтиши билан ерга чуқур илдиз отиб, ўз ўрнида мустаҳкам ўрнашиб олгач, улкан дарахт танасидек қуруқ, дағал ва қаттиқ бўлиб қолди, гарчи, ўзининг серсув, серсоя барглари, мафтункор очилган гуллари ва тароватли манзараси билан атрофдагиларга фириб бераётган бўлса ҳам. Анави қизини туққач эса жозибали аёл терисига яширинган илон суратидаги шайтонага айланди қолди. Ботини илон қиёфасидаги шайтона бўлган ҳусндор аёлдан Аллоҳ сақласин!\nШу жойга келганда жонажон ўтмиш лавҳалари ўчди. Ғалтакда ингроқ билан айланаётган лента бундай бахтсиз ниҳояга чидаёлмай чийиллай-чийиллай, талваса билан ҳаракатдан тўхтади. Жони узилди. Филм тугади. Ундан фақат мана шу - сўнгги хунук, ёқимсиз кадргина қолди. Унинг кўз ўнгида бу қабиҳ манзара борган сари катталашиб, буюклашиб охири уни чулғаб олди, ҳаётини эгаллаб олди. Ва ундан хотира зиёсини, умид нурларини тўсиб қўйди...\nШу пайт тўсатдан эшитилган қаҳқаҳа товуши Мажиднинг хаёлларини остин-устин қилиб юборди. У сесканиб кетди. Кулгининг акс садоси бамисоли автоматдан отилган қўрғошин доналари каби кўксига қадалиб, юрагини илма-тешик қилди. Бу - онасининг ўрнини эгаллаган аёл қаҳқаҳаси эди. Ора-чорада бу қаҳқаҳани отасининг пастроқ товушдаги кулгиси оралаб ўтарди... У негадир, бирдан сергак тортди. Атрофга диққат билан қулоқ тутди. Узоқдан паст овоздаги, эзгин, давомли йиғи товуши келарди. Шундагина унутиб қўйган синглиси ёдига тушди. Қорнининг очлиги бечоранинг ҳам кечки овқатсиз тунни ўтказаётганини эсига солди. Ким билсин, балки, у нонуштасиз, балки, тушликсиз ҳам қолгандир. Сабаби, анави мужрима унга тинчлик бермай уззукун ўзи билан қизининг хизматида ишлатади. Ошхонани унинг юзига атайин қулфлаб қўйиб, кун бўйи атиги бир бурдагина нон беради. Ўзининг қизини эса хоналардан бирига олиб кириб, беркитиқча овқатлантириб чиқади. Кеч тушиб, отаси уйга келган вақтларда эса яна ўша покиза ва олийжаноб юзини кийиб олиб, қизнинг касаллигидан, заифлигидан шикоят ҳам қилиб қолади: -\tДадаси, манави бечора жуда камовқат, чимхўр-да, ҳеч овқатланмиди, .. уни қаранг, озиб кетганини,.. скелет бўлиб қолган... пуф десангиз учиб кетади... дўхтирга обориш керакмикин-а?.. Нима дедиз?.. Тил учида, бир мақсадни кўзлаб айтилаётган бу сўзни эр “нотўғри тушунишидан” қўрқиб кетиб, дарров тузатиб ҳам қўяди:\n- Лекин,.. дўхтир нимаям қиберарди, бу қиз жудаям ўжар, қайсар бўса... Овқатга чақираман ҳеч емиди... Жуда итфеълда бунингиз...Бунақада ўжарлиги бошига етади буни...\nШунда адаси уни чақиради, ва:\n- Ўв қиз, нимага ўжарлик қиласан? Овқатингни е, тушундингми? Агар емасанг калтак ейсан!.. – деб койийди.\nҚиз отасига итоат қилиб, бирон нарса ейиш учун дастурхонга яқинлашади. Бироқ отасининг орқасидан унга олайиб, ёмон кўз билан қараб турган аёлга кўзи тушган заҳоти жойида таққа тўхтаб қолади. Айни дамда унинг юзи чиябўрининг юзига айланиб қолгандек бўлади... Буни кўриб, қўрққанидан орқасига тисарилади, дастурхонга қўл чўзишга ботинолмайди.\n-\tАна, ман нима дидим сизга, - дейди маккора аёл, юзидаги ниқобини сездирмасдан алмаштиришни қойил қилгач, - этмаганмидим сизга, бу қиз жуда қайсар бўб кетган, тарбиялаш керак деб?..\nЭр тасдиқ маъносида бош ирғаб қўяди, ва қизининг юзига шапалоқ тортиб, қулоғидан чўзади, сўнг “йўқол бу ердан!” деб хонадан хайдаб чиқариш билан тарбия қилган бўлади. Шундай қилиб, ҳар оқшом унинг кечки овқати шу тартибда ўтади...\nМажид ўрнидан туриб, синглисини олдига борди. Уни кўтариб, бағрига босди: - Сенга нима бўлди оппоғим?.. Нега йиғлаяпсан?.. Бўлди қил, асалим!.. - Қорним оч!.. ... ... Қорним оч?.. Хммм... хўрсинади... Бу вақтда қаердан опкелади энди овқатни?.. Ошхона қулф бўлса?.. Энди нима қилади?... Қайси тошга уради энди бошини?.. Шундай бўлса-да ожиз бир умид билан ўрнидан туриб, егулик қидира бошлади... Бахтига ошхона эшиги очиқ турган эди. Буни кўриб қувониб кетди. Ахир, у – бу хонани ҳар доим қулфлоғлиқ ҳолдагина кўрарди. Стол устида қолган-қутган емаклар бор эди. Улардан олиб, синглисининг олдига учди. Синглиси совиб, кесакдек бўлиб қолган овқат қолдиқларини шодланиб, иштаҳа билан ейишга киришди, гўёки у аввалдан эркатой бўлмагандек,.. гўёки, хоҳиши қайтарилмайдиган, мингта нарса талаб қилса ҳам битта талаби рад қилинмайдиган суюкли, арзанда қиз бўлмагандек!.. Отаси ва ўгай синглисидан қолган овқат қолдиқларини ҳузур билан, ютоқиб еяётганини кўриш, уни устига уларни синглиси учун ўғринча олиб келиб бераётгани Мажиднинг дилини қаттиқ жароҳатлади. Мозий сувратлари яна қайтиб келди. Хотиралар денгизи ғалаён қилиб, жисмида туғён урди. Унинг қутурган тўлқинлари Мажидни ўз комига торта бошлади. Қаршисида яна ойиси пайдо бўлди. У уни ўзига чорлар эди. Унинг нидоси қулоғига рўйирост эшитилди.\n- Мажид, қўзичоғим, сени соғиниб кетдим.... келақол ўзимга, сени бир бағримга босай...\nМажид “қўзичоғим” деган сўзни эшитмаганига анча йиллар бўлиб кетганидан, деярли унутаёзган эди. Онасининг вафотидан сўнг ҳеч ким уни бундай эркаламаган. Фақат хаёллари ва тушларидагина онаси эркаларди. - Мен ҳам сизни соғиндим ойижон... Оиша ҳам жуда соғинган... Ҳар доим ички дунёсида, қалбида намоён бўлувчи бу хаёлот бу гал тажассум этиб, кўз ўнгида гавдаланди. Ҳозирини буткул унуттириб, уни мозийга қайтарди... Энди синглиси тимсолида етим ва мазлума қизни эмас, балки, уни бағрига босиб, меҳр кўргазувчи, суйиб, эркалагувчи онаси бор бўлган - кўнгли бутун, маҳбуба, эрка қизалоқни кўрарди...\nЭнди йиртиб ташланган дафтарини ҳам, зое бўлган келажагини ҳам, аччиқ ҳаётини ҳам эсидан чиқариб, қулоғига мозийдан келаётган садога... онасининг нидосига қулоқ тута бошлади... - Тур сингилжоним, ойингни товушини эшитмаяпсанми?.. Кетдик онамизни олдига...\nБаногоҳ қиз ҳуркиб кетди. Қўрқувга тушиб, орқага тисланди. Чунки, у - ўзи учун - анави мужрима аёлдан бошқа онани билмасди... Унинг номини эшитиши билан вужудини титроқ босди... Олдига боришга кўнмади... Бор кучи билан ерга ёпишиб олди... Бу аёлнинг энг қабиҳ жинояти ҳам шунда эдики, у норасида қиз онгида инсоният таниган энг гўзал суратни - она суратини бузиб, хунук бир ҳолатга келтирган эди. Она деганда у фақат бераҳм, қаттиққўл, тошбағир ва ёқимсиз бир махлуқнигина тушунарди.\n- Келақол Оиша, ойимизни олдига борамиз... ўзимизни чиройли ойимиз... Яхши ойимиз... У сени ҳақиқий ойинг бўлади... У нарёкда... Чиройли бир жойда... Жаннатда... Ойимизни товушини эшитмаяпсанми?..\nМажид Оишанинг қўлидан тутиб, эшик олдига келди. Уни очди ва синглисини кўтариб олиб, қулоғи остида ширин жаранглаётган ёқимли товуш етовида онаси мавжуд бўлган макон сари секин-аста юриб кетди...\nЭртасига эрталаб одамлар жаридалардан ушбу хабарни ўқидилар: “Кеча тунги рейдда патруль хизмати томонидан эски қабристондан олти ёшдаги юпун кийинган, эти устухонига ёпишиб кетган, ориқ бир қизча билан ўн тўрт ёшлардаги бола топиб олинди. Болалар дархол касалхонага ётқизилди. Чунки, қизалоқнинг аҳволи ёмон, ўлим арафасида эди. Афтидан очлик, изғирин ва қўрқув унинг соғлиғига жиддий шикаст етказган. Шифокорларнинг сўзларига қараганда, унинг ҳаётини сақлаб қолиш мушкул. Фақат мўъжиза билангина ўлимдан қутулиб қолиши мумкин. Бола эса кучли безгак таъсирида алжираб ётипти. Дам имтиҳонни эслайди, дам қора дафтарни. Дам уни чорлаётган ойисини тилга олади, дам илонга ўхшайдиган қандайдир аёлни...”. (“Шайх Тантовий дурдоналари” китобидан Алишер Рихсиддин таржимаси) « Олдинги


TikTok ва WeChat блокланади. Трамп фармонни имзолади | Qalampir.uz\nTikTok ва WeChat блокланади. Трамп фармонни имзолади\nОлам\t07 Август 12:41 5253\nПекиндан ҳадиксираётган Ғарб ва Шарқ давлатларининг қўли Хитой технологияларига етди\nАҚШ Президенти узоқ вақтдан тилидан туширмаётган Хитойнинг TikTok ва WeChat дастурларини тақиқлаш тўғрисидаги қарорни имзолади. Бу Америка фуқароларига ушбу дастурларнинг эгалари ҳисобланган ByteDance ва Tencent компаниялари билан ҳар қандай келишув тузишни тақиқлайди.\nҲужжатлар Оқ уй расмий сайтида эълон қилинди ва 45 кундан сўнг кучга киради.\nТрамп Хитой компаниялари ишлаб чиққан дастурлар АҚШнинг миллий хавфсизлиги, ташқи сиёсати ва иқтисодиётига хавф солади деб ҳисоблаяпти. Қарорда белгиланишича, TikTok ва WeChat фойдаланувчилар ҳақида кўплаб ахборотларни йиғиб боради. Оқ уй Хитой Коммунистик партияси дастур маълумотларидан фойдалана олишини тахмин қиляпти.\nХитой томони расмий Вашингтоннинг ҳаракатларига эътироз билдирди. Пекин Трампдан иқтисодий масалаларни сиёсийлаштирмасликни талаб қилган.\nБир неча кун олидан Трамп АҚШда TikTok блокланишини маълум қилганди. Бу орада Microsoft ByteDance компаниясининг АҚШ, Канада, Австралия ва Янги Зеландиядаги бизнесини сотиб олиш истагини билдирганди. Агар келишув 15 сентябргача амалга ошмаса, у мамлакатда бутунлай блокланади\n27 Октябрь 12:45 34948\n26 Октябрь 11:42 32116\n26 Октябрь 20:44 30071\n26 Октябрь 22:22 29997\n27 Октябрь 09:58 28006


Колдрекс® Максгрипп | medu.uz - Дорилар ҳақида маълумотлар ўзбек тилида\nHome Йўриқномалар Колдрекс® Максгрипп\nCавдо (патентланган) номи: КОЛДРЕКС® MaкcГрипп\nХалқаро патентланмаган номи ёки гуруҳлашган номи: Парацетамол + Фенилэфрин + Аскорбин кислотаси\nДори шакли: ичга қабул қилишга эритма тайёрлаш учун кукун (лимонли).\n1 пакетча таркиби:\nаскорбин кислотаси 40 мг,\nфенилэфрин гидрохлориди 10 мг.\nЁрдамчи моддалар: сахароза 3725 мг, лимон кислотаси 680 мг, натрий цитрати 430 мг, маккажўхори крахмали 200 мг, лимон хушбўйи 200 мг, натрий цикламати 79 мг, натрий сахаринати 54 мг, куркумин бўёвчиси (Е 100) 7 мг, коллоид кремний диоксиди 2мг.\nТаърифи: оч-сарғиш рангли, лимон ҳидига эга бўлган гетероген сочилувчан кукун. Кукун иссиқ сувда эритилганида, сарғиш-яшил рангли, кўпиксиз ва қаттиқ киритмаларсиз, лимон ҳидли хира эритма ҳосил бўлади.\nФармакотерапевтик гуруҳи: ЎРК ва “шамоллаш” симптомларини бартараф қилувчи восита (анальгетик нонаркотик восита, альфа-адреномиметик , витамин)\nАТС коди: N02ВЕ51.\nКОЛДРЕКС МаксГрипп – мажмуавий препарат. Парацетамол оғриқ қолдирувчи ва иситмани туширувчи таъсир кўрсатади. Препарат парацетамолнинг қўллашга рухсат этилган максимал бир марталик дозасини сақлайди. Фенилэфрин – қон томирларини торайтирувчи восита бўлиб, бурун битишини бартараф этади (бурун шиллиқ қавати ва бурун ёндош бўшлиқларидаги қон томирларни торайтиради) ва нафас олишни енгиллаштиради. Аскорбин кислотаси (С витамини) шамоллаш касалликлари ва гриппда кузатиладиган С витаминига бўлган юқори эҳтиёжни тўлдиради.\nКОЛДРЕКС® MaкcГрипп таркибидаги фаол моддалар уйқучанликни чақирмайди.\nПарацетамол меъда-ичак йўлларидан тез ва деярли тўлиқ сўрилади, организм суюқликларида нисбатан бир текис тақсимланади. Асосан жигарда метаболизмга учраб, бир нечта метаболитларни ҳосил қилади. Терапевтик дозаларда қабул қилинганида организмдан ярим чиқарилиш даври 2-3 соатни ташкил этади. Препаратнинг асосий қисми жигарда конъюгация бўлганидан сўнг чиқарилади. Парацетамолнинг қабул қилинган дозасини 3% дан кўп бўлмаган қисми ўзгармаган ҳолда чиқарилади.\nАскорбин кислотаси меъда-ичак йўлларидан яхши сўрилади, плазма оқсиллари билан боғланиши 25% ни ташкил қилади, организм тўқималарига кенг тақсимланади. Жигарда метаболизмга учрайди, сийдик билан ўзгармаган ҳолда оксалат шаклида чиқарилади. Ҳаддан ташқари кўп миқдорда қабул қилинган аскорбин кислотаси ўзгармаган ҳолда сийдик билан тез чиқарилади.\nФенилэфрин меъда-ичак йўлларидан ёмон сўрилади ва ичакларда ва жигарда «бирламчи ўтиш» жараёнида моноаминооксидаза таъсири остида метаболизмга учрайди. Фенилэфрин ичга қабул қилинганида препаратнинг биокираолишлиги чекланган. Сийдик билан сулфат кислотасининг конъюгати шаклида деярли тўлиқ чиқарилади.\n«Шамоллаш» ва гриппнинг қуйидаги сиптомларини бартараф қилиш учун қўлланади:\nюқори тана ҳарорати,\nбўғим ва мушакларда оғриқлар,\nбурун ёндош бўшлиқларидаги оғриқлар.\nпарацетамол, фенилэфрин, аскорбин кислотаси (С витамини) ёки препаратнинг ҳар қандай бошқа ингредиентига юқори сезувчанлик;\nоғир даражадаги жигар ва буйрак касалликлари;\nқон тизими касалликлари;\nқалқонсимон безнинг фаолияти ошганида (тиреотоксикоз);\nюрак касалликларида (аорта оғзини яққол стенози, ўткир миокард инфаркти, тахиаритмиялар);\nпростата бези гиперплазиясида;\nтрициклик антидепрессантлар, бета-адреноблокаторлар, МАО ингибиторларини бир вақтда қабул қилинганда ва улар тўтатилгандан сўнг 14 кун давомида;\nқандли диабетда ва қанд сўрилишини ирсий бузилиши билан боғлиқ бўлган касалликларда – ҳар бир пакетча 4 г қанд сақлайди;\nглюкоза-6-фосфат дегидрогеназани ирсий йўқлигида;\n18 ёшгача бўлган болаларда;\nсахараза/изомальтаза танқислиги, фруктозани ўзлаштиролмаслик, глюкоза-галактоза мальабсорбциясида қўллаш мумкин эмас, чунки препаратнинг таркибида сахароза мавжуд.\nХавфсиз гипербилирибинуринемияларда, феохромоцитома, вазоспастик касалликлар (Рейно синдроми) да, юрак қон-томир тизими касалликларида, бошқа гипотензив воситалар билан бир вақтда қабул қилишда эҳтиёткорликка риоя қилиш керак.\nБир пакетча ичидаги моддани кружкага солиб, кружканинг ярмигача иссиқ сув қуйинг. Эригунча аралаштиринг. Агар лозим бўлса, совуқ сув, таъбга кўра шакар қўшинг.\nБир пакетчадан ҳар 4-6 соатда буюрилади.\n24 соат давомида 4 пакетчадан ортиқ истеъмол қилманг.\nПрепаратни камида 4 соатдан кейин такрор қабул қилинг.\nПрепаратни шифокорнинг маслаҳатисиз 5 кундан ортиқ қабул қилиш тавсия этилмайди. Агар касалликнинг симптомлар сақланиб қолса, шифокорга мурожаат қилинг.\nНожўя самаралари аъзолар тизими ва учраш тез-тезлиги бўйича таснифланган. Ножўя самараларнинг учраш тез-тезлиги қуйидаги тарзда белгиланган: жуда тез-тез (1/10 га тенг ёки кўп), тез-тез (1/100 га тенг ёки кўп ва 1/10 дан кам), тез-тез эмас (1/1000 га тенг ёки кўп ва 1/100 дан кам), кам ҳолларда (1/10000 га тенг ёки кўп ва 1/1000 дан кам) ва жуда кам ҳолларда (1/100000 га тенг ёки кўп ва 1/10000 дан кам).\nТавсия этилган дозаларда препарат одатда яхши ўзлаштирилади. Парацетамол кам ҳолларда ножўя таъсир кўрсатади.\nЖуда кам ҳолларда: тромбоцитопения, лейкопения, агранулоцитоз.\nЖуда кам ҳолларда: анафилаксия, терида тошма, эшакеми, ангионевротик шиш, Стивенс-Джонсон синдроми.\nЖуда кам ҳолларда: ацетилсалицил кислотаси ва бошқа ностероид яллиғланишга қарши воситалар (НЯҚВ) га сезувчан бўлган пациентларда бронхоспазм.\nТавсия этилган дозалардан юқори дозаларда узоқ муддат қўлланганида нефротоксик таъсири кузатилиши мумкин.\nЖуда кам ҳолларда: асабийлик, бош оғриғи, бош айланиши, уйқусизлик.\nЮрак қон-томир тизими томонидан:\nЖуда кам ҳолларда: артериал босимни ошиши, тахикардия, юракни уриб кетиш ҳисси.\nЖуда кам ҳолларда: кўнгил айниши, қусиш.\nЖуда кам ҳолларда: мидриаз, аксарият ҳолларда ёпиқ бурчакли глаукомаси бўлган пациентларда ўткир глаукома ҳуружи.\nЖуда кам ҳолларда: аллергик реакциялар (терида тошма, эшакеми, аллергик дерматит).\nЖуда кам ҳолларда: дизурия, простата бези гипертрофиясида қовуқнинг ташқи чиқарув тешигини обструкцияси бўлган пациентларда сийдикни тутилиши.\nНожўя самараларни ривожланиш тез-тезлиги аниқланмаган.\nАллергик реакциялар: терида тошма, терини қизариши.\nОвқат ҳазм қилиш тизими томонидан: меъда-ичак йўллари шиллиқ қаватини таъсирланиши.\nҚон яратиш аъзолари томонидан: тромбоцитоз, гиперпротромбинемия, эритропения, нейтрофил лейкоцитоз, гипокалиемия.\nАскорбин кислотаси суткада 600 мг дан ортиқ қабул қилинганида ўртача даражада поллакиурия бўлиши мумкин.\nНожўя самаралар ривожланганида препарат қабул қилишни дарҳол тўхтатинг ва зудлик билан шифокорга мурожаат қилинг.\nАгар қўллаш бўйича йўриқномада кўрсатилган ҳар қандай ножўя самаралар оғирлашса, ёки агар Сиз йўриқномада кўрсатилмаган ҳар қандай бошқа ножўя самараларни сезсангиз, бу ҳақида шифокорга хабар беринг.\nПрепаратни фақат тавсия этилган дозаларда қабул қилиш керак. Тавсия этилган доза ошириб юборилганида, ҳатто Сиз ўзингизни яхши ҳис қилаётган бўлсангиз ҳам, зудлик билан тиббий ёрдамга мурожаат қилинг, чунки жигарни кейинроқ намоён бўлувчи жиддий шикастланиш хавфи мавжуд.\nДозани ошириб юборилиши одатда парацетамол билан боғлиқ.\nКатталарда жигарни шикастланиши парацетамолни 10 г ва ундан ортиқ қабул қилинганда юз бериши мумкин. Парацетамолни 5 г ва ундан ортиқ қабул қилиш, қуйидаги хавф омиллари бўлган пациентларда жигарни шикастланишига олиб келиши мумкин:\nкарбамазепин, фенобарбитал, фенитоин, примидон, рифампицин, далачой препаратлари ёки жигар ферментларини рағбатлантирувчи бошқа препаратлар билан узоқ вақт даволанганда;\nалкоголни кўп миқдорда мунтазам равишда истеъмол қилганда;\nглутатион танқислиги (овқатланишни бузилиши, муковисцидоз, ОИТВ-инфекция, очлик, озиб кетиш оқибатида).\nСимптомлари (парацетамол билан боғлиқ бўлган симптомлар):\n24 соат давомида бўлиши мумкин: тери қопламаларини оқариши, анорексия, кўнгил айниши, қусиш, қоринда оғриқ. 2-48 соат давомида жигар фаолиятини бузилиши белгилари намоён бўлиши мумкин. Глюкоза метаболизмини бузилиши ва метаболик ацидоз белгилари намоён бўлиши мумкин. Оғир даражадаги заҳарланиш ҳолатларида оғир даражадаги жигар етишмовчилигини ривожланиши, ва ҳатто жигар энцефалопатиясига, комага ва ўлимга олиб келиши мумкин. Бел соҳасидаги кучли оғриқлар, гематурия ва протеинурия асосида ташҳис қўйиладиган буйрак каналчаларининг некрози бўлган ўткир буйрак етишмовчилиги жигар фаолиятини оғир даражали бузилишларисиз ҳам ривожланиши мумкин. Парацетамолнинг дозаси ошириб юборилганида юрак аритмияси ва панкреатитни ривожланиш ҳоллари ҳақида маълумотлар бор.\nДозани ошириб юборилишининг биринчи белгилари пайдо бўлганида, гарчи заҳарланишнинг яққол симптомлари бўлмаса ҳам, зудлик билан шифокорга мурожаат қилиш лозим. Заҳарланишнинг дастлабки даврида симптоматика фақат кўнгил айниши ва қусиш билан чекланиши, заҳарланиш ҳолатининг оғирлигини ва ички аъзоларнинг шикастланиш даражасини тўлиқ ифодаламаслиги мумкин.\nДаволаш: заҳарланиш тахмин қилинган пайтнинг биринчи соатидаёқ беморга фаоллаштирилган кўмирни ичга буюриш мақсадга мувофиқдир. Доза ошириб юборилганидан тўрт ва ундан кўпроқ соат ўтгандан кейин қон плазмасида парацетамолнинг концентрациясини аниқлаш зарур (парацетамолнинг концентрациясини бундан эртароқ аниқлаш ишончли натижа бермаслиги мумкин). Парацетамол қабул қилингандан кейин 24 соатгача вақт давомида ацетилцистеин билан даволаш мумкин, аммо максимал гепатопротектор самараси доза ошириб юборилгандан сўнг биринчи 8 соат ичида олиниши мумкин. Шундан кейин антидотнинг самарадорлиги кескин пасаяди. Зарурат бўлганида ацетилцистеин вена ичига юборилиши мумкин. Пациент қуса олмаган ҳолларда муқобил усул сифатида (тезкор стационар ёрдам бериш имконияти йўқлигида) метионинни ичга буюриш ҳисобланади. Жигар фаолиятини жиддий бузилиши бўлган пациентларни даволаш парацетамол қабул қилингандан сўнг 24 соатдан кейин токсикология маркази ёки жигар касалликларига ихтисослашган бўлим мутахассислари билан ҳамкорликда олиб борилиши керак.\nСимптомлари (фенилэфрин билан боғлиқ бўлган симптомлар): таъсирчанлик, бош оғриғи, бош айланиши, уйқусизлик, артериал босимни ошиши, кўнгил айниши, қусиш, юқори қўзғалувчанлик, рефлектор брадикардия. Дозаси ошириб юборилганида оғир ҳолатларда галлюцинациялар, онгни чалкашиши, тиришишлар, аритмиялар ривожланиши мумкин.\nФенилэфриннинг дозасини ошириб юборилиши ножўя таъсири билан ўхшаш симптомларни чақириши мумкин (“Ножўя таъсирлари” бўлимига қаранг).\nДаволаш: симптоматик даволаш, оғир даражадаги артериал гипертензияда фентоламин каби альфа-блокаторларни қўллаш мумкин.\nСимптомлари (аскорбин кислотаси билан боғлиқ бўлган симптомлар): 1000 мг дан ортиқ қўлланганида – бош оғриғи, МНТ қўзғалувчанлигини ошиши, уйқусизлик, кўнгил айниши, қусиш, диарея, гиперацид гастрит, МИЙ шиллиқ қаватини яллиғланиши, меъда ости безининг инсуляр аппарати фаолиятини сусайиши (гипергликемия, глюкозурия), гипероксалурия, нефролитиаз (кальций оксалатидан пайдо бўлувчи), буйракнинг гломеруляр аппаратини шикастланиши, капиллярларнинг ўтказувчанлигини пасайиши (тўқималар трофикасини ёмонлашуви, АБ ошиши, гиперкоагуляция, микроангиопатиялар ривожланиши мумкин) бўлиши мумкин.\nАскорбин кислотасининг юқори дозалари (3000 мг дан ортиқ) вақтинчалик кўнгил айниши, меъда соҳасида дискомфорт каби меъда-ичак йўллари фаолиятини бузилиши ва осмотик диареяни чақириши мумкин. Дозани ошириб юборилишини кечиши парацетамолнинг дозасини ошириб юборилиши натижасида жигарни оғир даражада шикастланиши билан чақирилган тоифага киритилиши мумкин.\nДаволаш: симптоматик, жадаллаштирилган диурез.\nПарацетамол узоқ вақт давомида қабул қилинганида билвосита антикоагулянтлар (варфарин ва бошқа кумаринлар) нинг таъсирини кучайтиради ва қон кетиш хавфини оширади.\nПрепаратнинг бир марталик дозасини вақти-вақти билан қабул қилиш билвосита антикоагулянтларнинг таъсирига аҳамиятли таъсир кўрсатмайди.\nЖигарда микросомал оксидланиш ферментларининг индукторлари (барбитуратлар, дифенин, карбамазепин, рифампицин, зидовудин, фенитоин, этанол, флумецинол, фенилбутазон ва трициклик антидепрессантлар) препаратнинг дозаси ошириб юборилганида ва парацетамол билан бир вақтда қабул қилинганида гепатотоксик таъсир қилиш хавфини оширадилар.\nМикросомал оксидланишнинг ингибиторлари (циметидин) гепатоксик таъсир қилиш хавфини камайтирадилар.\nМетоклопрамид ва домперидон парацетамолнинг сўрилиш тезлигини оширади, холестерамин эса камайтиради.\nПарацетамол МАО ингибиторлари, седатив препаратлар ва этанолнинг таъсирини кучайтиради.\nФенилэфрин МАО ингибиторлари билан қабул қилинганида артериал босимни ошишига олиб келиши мумкин.\nФенилэфрин бета-адреноблокаторлар ва антигипертензив препаратларнинг самарадорлигини пасайтиради, гипертензия ва юрак-қон томир тизими томонидан кузатиладиган бузилишларни ривожланиш хавфини оширади.\nФенилэфринни симпатомиметик аминлар билан бир вақтда буюриш юрак-қон томир тизими томонидан кузатиладиган ножўя самараларни ривожланиш хавфини ошириши мумкин.\nТрициклик антидепрессантлар фенилэфриннинг симпатомиметик таъсирини кучайтиради, юрак-қон томир тизими томонидан кузатиладиган ножўя самараларнинг ривожланиш хавфини ошириши мумкин.\nГалотанни фенилэфрин билан бир вақтда қўллаш юрак қоринчалари аритмияси ривожланиш хавфини оширади.\nФенилэфрин гуанетидиннинг гипотензив таъсирини пасайтиради, ўз навбатида, у фенилэфриннинг альфа-адренорецепторларга рағбатлантирувчи фаоллигини кучайтиради.\nАнтидепрессантлар, паркинсонизмга қарши воситалар, антипсихотик воситалар, фенотиазин ҳосилалари сийдикни тутилиши, оғизни қуриши, қабзиятларни ривожланиш хавфини оширадилар.\nГлюкокортикоидларни фенилэфрин билан бир вақтда буюриш глаукомани ривожланиш хавфини оширади.\nДигоксин ва бошқа юрак гликозидларини бир вақтда буюриш юрак ритмини бузилиши ва юрак ҳуружларини ривожланиш хавфини оширади.\nАскорбин кислотаси салицилатлар ва қисқа вақт таъсир этувчи сульфаниламидлар билан даволашда кристаллурияни ривожланиш хавфини оширади, кислоталарни буйрак орқали чиқарилишини секинлаштиради, ишқорий реакцияга эга бўлган дори воситалар (шу жумладан, алкалоидлар) нинг чиқарилишини оширади, перорал контрацептивларнинг қондаги концентрациясини пасайтиради.\nЭтанол ўткир панкреатитни ривожланишига олиб келади.\nМиелотоксик дори воситалари препаратнинг гематотоксик таъсирини кучайтиради.\nПрепаратни бошқа парацетамол сақловчи воситалар, шунингдек бошқа нонаркотик анальгетиклар, НЯҚП (натрий метамизоли, ацетилсалицил кислотаси, ибупрофен ва бошқалар), барбитуратлар, тутқаноққа қарши дори воситалари, рифампицин ва хлорамфеникол, симпатомиметиклар (деконгестантлар, иштаҳани сусайтирувчи воситалар, амфетаминга ўхшаш психостимулятор воситалар кабилар), “шамоллаш” ва грипп симптомларини енгиллатиш учун қўлланадиган бошқа воситалар билан бир вақтда қабул қилиш мумкин эмас.\nҚонда сийдик кислотаси ва глюкоза миқдорини аниқлаш учун қон таҳлили ўтказилганда шифокорга КОЛДРЕКС МаксГрипп препаратини қабул қилаётганлигингиз ҳақида хабар беринг, чунки препарат сийдик кислотаси ва глюкоза миқдорини баҳоловчи лаборатория синамалари натижаларини ўзгартириши мумкин.\nКОЛДРЕКС МаксГрипп препаратини қабул қилишдан олдин қуйидаги ҳолларда шифокор билан маслаҳатлашиш лозим:\nметоклопрамид, домперидон (кўнгил айниш ва қусишни бартараф қилиш учун қўлланадиган препаратлар), ёки қонда холестерин миқдорини пасайтириш учун қўлланадиган колестирамин қабул қилаётган бўлсангиз;\nқон ивишини пасайтирувчи препаратлар (масалан, варфарин) қабул қилаётган бўлсангиз;\nнатрий миқдори камайтирилган парҳезга риоя қилишда – ҳар бир пакетча 0,12 г натрий сақлайди.\nТранспорт воситаларини бошқариш ва диққатни жамлаш ва психомотор реакциялар тезлигини талаб этувчи бошқа фаолият турларини бажариш қобилиятига таъсири:\nТаъсир кўрсатмайди (тавсия этилган дозаларда қабул қилинганида). Бош айланиши кузатилганида транспорт воситаларини бошқариш ёки механизмлар билан ишлаш тавсия этилмайди.\nИчга қабул қилишга эритма тайёрлаш учун кукун (лимонли). Кукун 6,427 г дан кўп қаватли (қоғоз/алюмин фольга/полиэтилен) пакетчада. 3, 5 ёки 10 пакетчадан қўллаш бўйича йўриқномаси билан бирга картон қутига жойланган.\n25оС дан юқори бўлмаган ҳароратда сақлансин. Болалар олаолмайдиган жойда сақлансин.